text:
NYAYA IRI PAKAVHA
Ungararama Kwemakore Akawanda Sei?
HARRIET paakafa muna 2006, akanga ava nemakore anenge 175. Harriet akanga asiri munhu. Yaiva kamba yaigara munzvimbo inochengetwa mhuka kuAustralia. Yakararama kwemakore akawanda kana tichienzanisa neatinorarama. Asi kana tichienzanisa makore ayakararama nemakore ezvimwe zvinhu zvakasikwa, makore ekamba iyi haamboshamisi. Funga nezvemienzaniso inotevera.
Kunyika yeFinland, vanoongorora vanoti kune kapuka kemumvura kanonzi rwamba (pearl mussel) kanogona kurarama kwemakore 200.
Kapuka kemugungwa kanonzi burrowing clam kanowanzorarama makore anopfuura 100 uye zvakatombonzi kune kamwe kakararama makore anopfuura 400.
Miti yakadai sebristlecone pine, sequoia, nedzimwe mhando dzemicypress nemispruce dzinorarama kwezviuru zvemakore.
Asi vanhu avo vakasikwa nemufananidzo waMwari vanongorarama kwemakore 80 kana kuti 90 chete pasinei nokuedza kwavanoita kuti vararame kwemakore akati wandei!
Unofungei, makore 80 kana kuti 90 ndiwo chete atingararama here? Kana kuti pane tarisiro dzokuti tinogona kurarama kwemakore akati wandei kutodarika ipapo? Vanhu vakawanda vanofunga kuti sayenzi uye kufambira mberi kuri kuitika panyaya dzokurapa zvichaita kuti tirarame kwemakore akawanda.
Sayenzi Ingabatsira Here?
Ichokwadi kuti sayenzi iri kubatsira chaizvo panyaya dzokurapa. “Kunongova nevanhu vashoma [muUnited States] vanofa nemhaka yezvirwere zvinotapuriranwa kana kuti matambudziko anoitika panguva yokusununguka pamuviri,” rinodaro bhuku rinonzi Scientific American. “Nhamba yevana vanofa vasati vasvitsa makore matatu yakadzikira ne75 muzana kubvira muna 1960.” Asi sayenzi haina kukwanisa kuita kuti vanhu vararame kwemakore akawanda. “Pasinei nemakore akawanda atorwa pachiitwa tsvakurudzo, nyaya yokukwegura ichiri kutemesa vanhu musoro,” rinodaro bhuku rataurwa pamusoro apa. Asi, “mashoko ari kuwanikwa ndeokuti, kukwegura kunokonzerwa nekusashanda zvakanaka kwemagene ari mumuviri wedu.” Bhuku iri rinoenderera mberi richiti: “Kana kukwegura kuchikonzerwa nemagene, zviri pachena kuti rimwe zuva tichakwanisa kugadzirisa dambudziko iri.”
“Pasinei nemakore akawanda atorwa pachiitwa tsvakurudzo, nyaya yokukwegura ichiri kutemesa vanhu musoro”
Pakutsvakurudza kwavo zvinokonzera kukwegura uye zvirwere zvinokonzerwa nokukwegura, mamwe masayendisiti ari kudzidza nezveepigenetics. Chii chinonzi epigenetics?
Masero mapenyu ane mirayiridzo iyo inodiwa pakugadzira mamwe masero matsva. Mirayiridzo iyi inowanikwa muDNA. Mumakore achangopfuura masayendisiti anga ari kudzika-dzika nokuongorora zvimwe zvinhu zvinenge zvichiitika mumasero acho uye kuongorora kwacho kunonzi epigenome. Epigenetics kuongorora kuti chii chinokonzera kuti gene riite zvariri kuita.
Zvinhu zvinogadzira epigenome zvakasiyana neDNA. DNA yakada kuti fananei nemanera (ladder) akamonyoroka asi epigenome inzira yokuchengeta mashoko ane chokuita nokuchinja kwemakemikari inenge iri paDNA. Basa reepigenome nderei? Sezvinoitwa nemunhu anotungamirira kwaya kuimba, epigenome ndiyo inoronga mashandiro emirayiridzo iri muDNA. Maepigenome anoita kuti magene ashande kana kuti asashanda zvichibva pakuti sero riri kudei kana kuti muviri wemunhu uri kuwana zvokudya zvakaita sei, uye stress yomunhu yakamira sei kana kuti makemikari omuviri wake akamira sei. Ongororo dzinosanganisira epigenome dziri kuita kuti vezvesayenzi vachinje mafungiro avo pamanzwisisiro avanoita zvinokonzera zvimwe zvirwere kana kuti kuchembera.
“[Epigenetics] ine zvainoita pazvirwere zvakadai sezvinotadzisa pfungwa kushanda zvakanaka (schizophrenia) uye chirwere chemabhonzo (rheumatoid arthritis), uye chekenza,” anodaro Nessa Carey mumwe anoongorora nezveepigenetics. Uye “ine zvainoita pakuita kuti munhu akwegure.” Saka kuongorora nezveepigenetics kunogona kuita kuti pazivikanwe nzira dzinobatsira vanhu kuti vave noutano hwakanaka, vasarwara nezvirwere zvakadai sekenza uye kuti vararame kwenguva yakati rebei. Iye zvino hapana chine musoro chati chabuda patsvakurudzo idzi. Carey anoti “iye zvino chatinongoziva chingabatsira kuti munhu asakurumidza kukwegura kudya zvine utano nekuita maekisesaizi.”
Chii chinoita kuti vanhu vanetseke zvakanyanya kudai vachida kurarama nokusingaperi? Chinomboita kuti tide kurarama nokusingaperi chii? Pepanhau rokuBritain rinonzi The Times raiva nemubvunzo unoti: “Sei vanhu pasi rose vasingadi kufa, vachiti mweya haufi, vamwe vachiti munhu akafa achamutswa uye vamwe vachiti uchazorarama wava mumwe munhu kana kuti imwe mhuka?” Sezvatichaona, mhinduro yacho inoita kuti tione chikonzero chinoita kuti vanhu vakwegure.
Sei Tichida Kurarama Nokusingaperi?
Vanhu vakaedza kutsvaka mhinduro yemubvunzo iwoyo kwezviuru zvemakore. Pane tsanangudzo inogutsa here inoratidza kuti sei tichida kurarama nokusingaperi uye kuti sei miviri yedu ichigona kurarama nokusingaperi? Mamiriyoni evanhu anogona kupindura zvakajeka kuti hongu! Chikonzero nei? Vakawana mhinduro dzinogutsa dziri muBhaibheri dzine chokuita nokusikwa kwevanhu.
Kubvira pakutanga chaipo, Bhaibheri rinotaura kuti kunyange zvazvo vanhu vaine zvimwe zvinhu zvavakafanana nemhuka, pane zvimwe zvavakasiyana nadzo. Somuenzaniso, Genesisi 1:27 inoti Mwari akasika vanhu nemufananidzo wake. Pakuti kudii? Pakuti akavasika vachikwanisa kuratidza rudo, kururamisira, uye uchenjeri. Uye sezvo Mwari achirarama nokusingaperi, akaisa matiri chido chokurarama nokusingaperi. “Akaisa kurarama nokusingaperi mumwoyo nepfungwa dzevanhu,” inodaro Muparidzi 3:11.—The Amplified Bible.
Umboo hunoratidza kuti kubvira pakutanga takasikwa kuti tirarame kwemakore akawanda hunooneka pamashandiro anoita pfungwa, kunyanya pakukwanisa kwadzo kudzidza zvinhu. Bhuku rinonzi The Encyclopedia of the Brain and Brain Disorders rinotaura kuti pfungwa dzemunhu “hadzigumi” kudzidza. Kuva nepfungwa dzinoshanda zvakadai kunoratidza kuti munhu akasikwa achifanira kurarama nokusingaperi. Mashandisiro anoita vanhu pfungwa anonyatsoratidza kuti Mwari akasika vanhu kuti vararame nokusingaperi. Saka sei tichikwegura, tichitambura, uye tichifa?
Chikonzero Chinoita Kuti Tikwegure Uye Tife
Murume nomukadzi vokutanga vakasikwa vasingatadzi uye vaine rusununguko rwokusarudza zvavaida. Zvinosuwisa kuti vakatadza kushandisa zvakanaka rusununguko rwavo vachibva vapandukira Musiki wavo. * (Genesisi 2:16, 17; 3:6-11) Kusateerera kwavo kana kuti chivi chavakaita chakaita kuti vanzwe vaine mhosva uye vanyare zvikuru. Chakaitawo kuti miviri yavo iparare zvishoma nezvishoma kusvikira vafa. “Kuruma kunobereka rufu chivi,” inodaro 1 VaKorinde 15:56.
Sezvo munhu ane zvaanotodza pavanhu vomudzinza rake, vanhu vose vakabva nokuna Adhamu, vakaberekwa vaine chivi. VaRoma 5:12 inoti: “Chivi zvachakapinda munyika nomunhu mumwe chete uye rufu zvarwakapinda nechivi, saizvozvowo rufu rwakapararira kuvanhu vose nokuti vose vakanga vatadza.”
Kubva pane zvataona panyaya iyi toti kudii? Chikonzero chinoita kuti munhu ararame nokusingaperi hachisi kuzobva paongororo dzinoitwa nevesayenzi. Mwari chete ndiye anogona kubvisa matambudziko anokonzerwa nechivi. Asi achazviita here? Bhaibheri rinopindura zvakajeka kuti hongu!
“Achaparadza Rufu Nokusingaperi”
Mwari akatotora danho rakakura rokuti abvise chivi uye rufu. Akatuma Jesu Kristu kuti azotifira. Rufu rwaJesu rwunogona kutibatsira sei? Jesu akaberekwa asina chitadzo uye “haana kuita chivi.” (1 Petro 2:22) Nemhaka yechikonzero ichi aigona kurarama nokusingaperi, asina chivi pasi pano. Zvii zvaakaita neupenyu hwake? Akaupa kuti atinunure pazvivi zvedu. Jesu akapa upenyu hwake “kuti uve rudzikinuro mukutsinhana nevazhinji.” (Mateu 20:28) Munguva pfupi iri kutevera tichanyatsobatsirwa zvizere nerudzikinuro rwake. Runokubatsira sei? Ona magwaro aya:
“Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.”—Johani 3:16.
“Chokwadi achaparadza rufu nokusingaperi, uye Changamire Ishe Jehovha achapukuta misodzi pazviso zvose.”—Isaya 25:8.
“Muvengi wokupedzisira achaparadzwa ndirwo rufu.”—1 VaKorinde 15:26.
“Tende raMwari riri pakati pevanhu . . . Achapukuta misodzi yose pamaziso avo, rufu haruchazovipo.”—Zvakazarurwa 21:3, 4.
Unogona kurarama kwemakore akawanda sei? Mhinduro yeBhaibheri yakajeka: Vanhu vanogona kuva netariro yokurarama nokusingaperi uye tariro iyoyo ichazadziswa apo Mwari achabvisa uipi hwose panyika. (Pisarema 37:28, 29) Jesu aitaura nezvetariro iyoyo paakaudza murume aiva akarovererwa pedyo naye kuti: “Uchava neni muParadhiso.”—Ruka 23:43.
Zvagara zviri matiri kuti munhu ave nechido chokurarama nokusingaperi uye hazvina kuipa kufunga saizvozvo. Ndiwo masikirwo atakaitwa naMwari! Uyezve achazadzisa chido chedu ichocho. (Pisarema 145:16) Asi tine zvatinofanira kuitawo. Chimwe chacho tinofanira kutenda muna Mwari. “Pasina kutenda hazvibviri [kunyatsofadza Mwari], nokuti iye anosvika kuna Mwari anofanira kutenda kuti ariko uye kuti anopa mubayiro vaya vanomutsvaka nomwoyo wose,” inodaro VaHebheru 11:6. Kutenda kwakadaro haisi nyaya yokuti unofanira kuzvitenda nokuti ndizvo zvawanzwa asi kuti une zvikonzero zvine musoro zvinobva muBhaibheri. (VaHebheru 11:1) Kana uchida kuva nekutenda kwakadaro, tapota taura neZvapupu zvaJehovha zviri pedyo nekwaunogara kana kuti enda paindaneti www.jw.org.
^ ndima 21 Kupanduka kwakaita Adhamu naEvha kwakamutsa nyaya hombe pamusoro paMwari. Nyaya dzinoratidza kuti sei Mwari achirega vanhu vachitambura, dzinotsanangurwa mubhuku rinoshandiswa pakudzidza Bhabheri rinonzi Bhaibheri Rinombodzidzisei Chaizvo? Riverenge paindaneti pawww.jw.org.


c: text/html

text:
Lovemore Makurirofa —
SVONDO rino kubva nomusi wa18 kusvika 23 Gunyana ivhiki rekucherechedza chirwere chegomarara redundiro.
MuZimbabwe, chikamu che81 percent chechirwere chegomarara chiri kuzoonekwa papera nguva ndefu zvinova zvinoderedza mikana yekuti munhu ange achirapwa pamwe nekukonzera kudhura kwakanyanya kwekurapwa kwegomarara iroro.
Nyaya dzechivanhu kana kuti tsika nemagariro zvinoderedza mikana yekuti varume vange vachikasika kubuda pachena maringe nedambudziko rinenge riri kuvanetsa.
Vanhurume vanozvishingisa kunyangwe vachinetswa nemarwadzo nekuti zvinonzi murume chaiye haarwadziwi.
Zvido zvemhuri zvinoiswa pamberi apo matambudziko anotarisana nevanhurume achizotevera kumashure.
Vamwe varume vane katsika kekusateerera marwadzo emiviri yavo uye vanoshingirira kusvikira chirwere chadingindira mumuviri vave kuda rubatsiro rwechimbi-chimbi.
Izvi zvinoitika zvakare kunyangwe kana vachinge vabatwa nezvirwere zvinobata nhengo dzavo dzakavandika zvakadai segomarara. Dzimwe dzenyaya dzeutano idzi dzinoita kuti vange vachinyara nekuti zvinenge zvichinzi zvabva mukuita gumbo mumba gumbo kunze kana mune zvimwe zvinhu zvisina hunhu.
Utano hwevarume kana hukange husina kumira zvakanaka hunokanganisa zvakare utano hwemadzimai avo saka zvakakosha kuti varume nevakadzi vange vachiwaniswa ruzivo maringe nenyaya dzeutano vari pamwe chete.
Vanhurume vemuZimbabwe vave kuona kukosha kwekuvhenekwa zvirwere zvakasiyana nekukasika.
Sangano reCancer Association of Zimbabwe rakatangisa chirongwa chekuvheneka gomarara redundiro muna Chikumi gore rino uye vanhurume vanodarika 500 vakavhenekwa mumwedzi mumwe chete. Izvi zvakaratidza kuti pane shanduko huru maringe nekuwaniswa kweruzivo kuvanhurume sezvo vava nechido chekuziva pavamire maringe neutano hwavo.
Mhando dzemakomarara anonyanya kubata vanhurume anobata nhengo dzavo dzesikarudzi. Pane dzimwe nguva gomarara iri rinozokura nekuda kwekunonoka kurapwa uye zvinogona kuzokonzera kurasikirwa nembereko kana mitezo yemuviri.
Vanhurume vanofanira kuchengetdza utano hwavo sezvinongoitawo madzimai kuti vakasike kurapwa.
Gomarara redundiro:
Mhando yegomarara iri inokanganisa tsinga dzedundiro (prostate gland). MuZimbabwe gomarara redundiro rakaonekwa riri pachikamu che23.1 percent chemakomarara matsva muna 2014, rikakonzera ndufu dzine chikamu che9 percent mugore rimwe chete iri.
Gomarara redundiro rinonyanya kubata vanhurume vane makore 50 zvichienda mberi. Dundiro rinobudisa mvura ine chikamu che20-30 percent. Hakuna anoziva zvinokonzera gomarara iri zvisinei nekuti vamwe vanhu vanofungira kuti rinokonzerwa nekudya chikafu kana nyama ine mafuta akawanda uye mukaka.
Kudya kwakadai semiriwo yemashizha kunoonekwa kwakakosha mukusimudzira utano.
Chirwere chegomarara kana chichinge chichangotanga chinenge chisina zviratidzo asi kana chakomba chinogona kuva nezviratidzo zvinotevera:
- Kunetseka kurasa mvura
- Kunonoka kubuda kweweti
- Kumira nekutanga kubuda kweweti
- Kubuda weti pashoma-pashoma
- Kuita weti ine ropa
- Kurwadziwa nemusana uchinge wakaomarara
Zvakakosha kuti kana uchinge wasangana nezviratidzo zviri pamusoro ukasike kuona chiremba.
Kuvhenekwa kwegomarara redundiro:
Vanhurume vose vane makore anodarika 50 vanokurudzirwa kuenda kunovhenekwa gomarara pagore. Nzira dziripo dzekuvheneka gomarara iri dzinosanganisira: Digital Rectal Examination (DRE) neProstate Specific Antigen Tests (PSA). Ongororo dzese idzi dzinoitwa nemachiremba akafundira basa. Gomarara redundiro kazhinji harina zviratidzo zviri pachena saka zvakakosha kuti vanhu vanovhenekwa nguva ichiripo.
Sangano reCancer Association of Zimbabwe Clinic riri kuita basa rekuvheneka gomarara uye unogona zvakare kubatsirwa nemachiremba ari pedyo newe.
- Lovemore Makurirofa anoshandira sangano reCancer Association of Zimbabwe.

robotstxt: allowed

filter: keep


text:
Mutungamiri wenyika, VaRobert Mugabe, nemusi weChitatu vakasimuka munyika vakananga kuSingapore uko vanonzi vari kuenda kunoona vanachiremba vavo.
Mutauriri waVaMugabe, VaGeorge Charamba, vanoti rwendo urwu rwakagara rwarongwa kare uye VaMugabe vanotarisirwa kudzoka svondo rinouya.
Asi izvi hazvisi kumisa vanhu kutaura sechave chigariro musoro wetsuro kushaya nyanga pose panobuda vamugabe munyika.
VaMugabe vari kuenda kunorapwa kunze uku munyika vanachiremba navanamukoti vari mukuramwa mabasa uye vamwe vashandi vehurumende vazivisa kuti vave kupinda mukuramwa mabasa kutanga neMuvhuro.
Hurumende inoti haina mari asi nenzendo dzaVaMugabe kunze dzinonzi dzinodya mari yakawanda.
Munyika mune matambudziko emafashamu emvura asiya vakawanda vasina pekugara.
Mubato reZanu-PF hamunawo kugadzikana sezvo nemakore aVaMugabe pane kunetsana panyaya yekuti ndiyani achatora chigaro chavo.
Vanoongorora nyaya dzezvematongerwo enyika vakarerekera havo kubato reZanu-PF, VaGadzira Chirumuanzu, vanoti hapana chakaipa kuti VaMugabe vaende kunorapwa uye hapana chinokanganisika munyika nekuti vane vatevedzeri vavo.
Gweta rinorwira kodzero dzevanhu, uye vachishanda neHuman Rights Watch, VaDewa Mavhinga, vanoti VaMugabe vanofanira kuenda pamudyandigere nekuti havachakwanise kuita basa nemazvo nenyaya yekukwegura.


text:
Vhiki
Vhiki kana kuti svondo zvinoreva nguva inoita mazuva anoverengwa kuita masere akatevedzana. Mazuva evhiki anoverengwa zvichivamba musi weSvondo kusvika musi weMugovera. Nokumwe kutaura vamwe vanodaidza vachiti svondo.
Mazuva evhiki ndeanoti:
- Svondo - zuva rokutanga reVhiki kanaSvondo
- Muvhuro - zuva rechipiri reVhiki. Muvhuro izuva rokutanga pamazuva anoenda vanhu vazhinji kubasa, izuva rinovhura mazuva emushando paSvondo roga-roga.
- Chipiri - zuva rechipiri pamazuva anoshandiwa paSvondo roga roga. Uyewo, Chipiri izuva rechitatu kubva kutanga kweSvondo roga-roga.
- Chitatu - zuva rechitatu pamazuva anoenda vanhu vaszhinji kumabasa ririvo zuva rechina kubva pazuva rokutanga kweSvondo roga-roga
- China - iri izuva rechina pamasuva emushando paSvondo roga-roga, ririvo zuva rechishanu kubva pazuva rokutanga kweSvondo roga-roga.
- Chishanu - iri izuva rechishanu riri rekupedzisira pamazuva okushanda paSvondo roga-roga asizve riri zuva rechitanhatu kubva pazuva rokutanga paSvondo roga-roga.
- Mugovera kana kuti chitanhatu - iri izuva rokupedzisira paSvondo roga-roga. Uyewo izuva apo vamwe vashandi vanogovegwa mibairo yekushanda kwavakaita paSvondo rose, ndiko kusaka zuva iri rakanzi Mugovera.


text:
HARARE —
Hurumende yeZimbabwe ichitsigirwa nesangano reUnited Nations Children’s Fund, Unicef, yaparura chirongwa chekudzivirira kufa kwemadzimai akazvitakura pamwe nekuti asabatwe nechirwere chegomarara remuchibereko.
Vachitaura pakuparurwa kwechirongwa chine rutsigiro rwemari inoita mamiriyoni makumi matanhatu emapaunzi yabviswa ne Sweden, Irish Aid, pamwe ne United Kingdom Agency for International Aid, UKAID, gurukota rezveutano, Dr Henry Madzorera, vatenda zvikuru nyika dzapa Zimbabwe mari iyi vachiti hurumene ichashanda zvakasimba mukuona kuti mari idzi dzashandiswa nemazvo.
Dr Madzorera vati chirongwa ichi chakakosha zvikuru, uye chichabatsira madzimai munyika mukudzivirira chirwere chegomarara remuchibereko.
Vatiwo chirongwa ichi chichabatsirawo mukudzivirira mhirizhonga kumadzimai nevanasikana.
Dr Madzorera vati sezvo madzimai mazhinji ari kufa nechirwere chegomararara remuchibereko, cervical cancer, hurumende iri kufara kuti mari zhinji ichaenda kunogadzirisa dambudziko iri. Vatiwo madzimai mazhinji ari kufa nechirwere ichi nenyaya yekushayiwa ruzivo pamwe nekudhura kunoita kuongororwa kwechirwere ichi.
Vati zvipatara zvehurumende, kuburukidza nechirongwa ichi, zvichange zvichivheneka madzimai chirwere ichi pachena pasina mubhadharo. Vatiwo kuvhenekwa kwechirwere ichi kunobva kwaburitsa zvawanikwa zviri mumuviri ipapo, kwete kumira kwenguva yakareba munhu asati aziva sezvanga zvichiitika.
Vanomirira UNFPA muZimbabwe, VaBasile Tambashi, vati sangano ravo rakazvipira mukushanda nehurumende pachirongwa ichi. VaTambashi vati chirongwa chaparurwa ichi chakanangana nekusimudzira hutano hwemadzimai.
Vachitaurawo pachiitiko ichi, mukuru we UKAID, Amai Jane Rintoul, vati hurumende yeBritain icharamba ichiedza nepose painogona napo kubatsira Zimbabwe kuti ikwanise kusimudzira hutano hwemadzimai kunyanya pakupedza mhirizhonga yemadzimai nevanasikana.
Vamwe vanga varipo pangungano iri vanosanganisira mukuru weNational AIDS Council, VaTapuwa Magure, mukuru wechirongwa cheTB neHIV/AIDS mubazi rezveutano, Doctor Owen Mugurungi, vanoona nezvekubudiswa kwemashoko mukanzuru yeHarare, VaLeslie Gwindi, pamwe nemukuru wezvehutano mukanzuru yeHarare, VaStanley Mungofa.


text:
Muchaneta Chimuka
KAMBANI yeTobacco Industry and Marketing Board yakaunganidza $2 miriyoni yekudzoreredza masango kubudikidza nekudyarwa kwemiti izvo zvichabatsira zvikuru varimi vefodya kuti vaiite mabasa avo nenzira dzinochengetedza nharaunda.
Mukushi wemashoko kuTIMB, VaIsheunesu Moyo, vanoti $2 miriyoni iyi yakavapo kuti itsigire varimi vari mumatunhu mana anorimwa fodya anoti Mashonaland Central, Mashonaland East, Mashonaland West neManicaland.
“Zvakakosha kuti tinge tichisarudza nzira dzakatikoshera mukudzoreredza masango uye zvinobatsira kuti fodya yedu inge ichipinda mumisika mikuru. TIMB yakaunganidza zvekushandisa kuti varimi vadyare miti mahekita 400 pabhajeti ye$500 000,” vanodaro.
Vanoti rutsigiro rwemari urwu rwunobatsira mukusimudzira zvirongwa zveHurumende zvekuti pave nehomwe yakamirira kudzoreredzwa kwemasango (Forest Levy).
Hurumende yakavamba chirongwa cheForest Levy muna 2015. Varimi vefodya vachiri munzira kuti vange vachibatsirikana zvizere pasi pechirongwa ichi uye TIMB yakakumbira mvumo kubva kuHurumende kuti ikwanise kufambisa chirongwa ichi ichiendesa mari yeForest Levy kuvarimi.
Kana TIMB ikapihwa mvumo neHurumende yekushandisa, ichakawanisa kuwedzera masango ekudyarwa kwemiti nemahekita 20 000 pagore mumakore mashanu ari kutevera.
VaMoyo vanoti huwandu hwemiti inozodyarwa hwakakura zvekuti hunoita kuti varimi vakwanise kupisa fodya ine mahekita 100 000 pagore. Vamwe vevari kubatsirikana nechirongwa cheTIMB Fund kuMashonaland Central vanoti kudyarwa kwemiti kwakakosha sezvo kuchibatsira mukupisa fodya nekugadzira mizinda yekuchengetera chirimwa ichi.
“Kudyarwa kwemiti kwakakosha nekuti kunotsiva mizhinji iyo inotemwa nevarimi gore negore apo vanenge vachida kupisa fodya. Miti yatiri kudyara iyi inokasika kukura kana tichienzanisa neyemuno iyo inotora makore anodarika 30 kuti inge ichikura,” vanodaro VaTrust Gwenure.
Zvakadai, TIMB – yakabatana nevamwe vatsigiri – yakatanga zvakare chimwe chirongwa chinodaidzwa kunzi Sustainable Afforestation Association chekusimudzira kurimwa kwemiti yekupisa fodya apo mahekita 14 000 emiti akatosimwa kumatunhu akasiyana enyika.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
30 Zvino Hezekiya akatumira shoko kuna Israeri wose+ naJudha, akanyorerawo Efremu+ naManase+ tsamba, kuti vauye kuimba yaJehovha+ muJerusarema kuzoitira Jehovha Mwari waIsraeri paseka.+
2 Zvisinei, mambo nemachinda+ ake neungano+ yose yaiva muJerusarema vakarangana kuti vaite paseka mumwedzi wechipiri;+
3 nokuti vakanga vasina kukwanisa kuiita panguva iyoyo,+ nokuti vapristi vakanga vazvitsvenesa vakanga vari vashoma,+ uyewo vanhu vakanga vasati vaungana muJerusarema.
4 Chinhu chacho chakanga chakanaka kuna mambo nokuungano yose.+
5 Naizvozvo vakasarudza kuti shoko racho riziviswe+ vaIsraeri vose, kubvira kuBheeri-shebha+ kusvikira kuDhani,+ kuti vauye kuzoitira Jehovha Mwari waIsraeri paseka kuJerusarema; nokuti vakanga vasina kuita saizvozvo vari vazhinji+ maererano nezvakanyorwa.+
6 Naizvozvo vamhanyi+ vakaenda kuvaIsraeri vose nevaJudha vaine tsamba dzakanga dzabva muruoko rwamambo nemachinda+ ake, maererano nomurayiro wamambo, waiti: “Imi vanakomana vaIsraeri, dzokerai+ kuna Jehovha Mwari+ waAbrahamu, Isaka naIsraeri, kuti iye adzokerewo kune vamwe venyu vakapukunyuka,+ vakasara pachanza chemadzimambo eAsiriya.+
7 Musaita semadzitateguru enyu+ uye sehama dzenyu dzisina kutendeka kuna Jehovha Mwari wemadzitateguru adzo, zvokuti iye akadziita chinhu chinokatyamadza,+ sezvamuri kuona.
8 Zvino regai kuomesa mitsipa+ yenyu sezvakaitwa nemadzitateguru enyu. Zviisei pasi paJehovha,+ muuye kunzvimbo yake tsvene+ yaakatsvenesa+ nokusingagumi, mushumire+ Jehovha Mwari wenyu, kuti kutsamwa kwake+ kukuru kubve pamuri.
9 Nokuti pamunodzokera+ kuna Jehovha, hama dzenyu nevanakomana venyu vachanzwirwa ngoni+ pamberi pavose vakavatapa, vobvumirwa kudzoka kunyika ino;+ nokuti Jehovha Mwari wenyu ane nyasha+ nengoni,+ uye haazofuratidzi chiso chake kwamuri kana mukadzokera kwaari.”+
10 Naizvozvo vamhanyi+ vacho vakaramba vachienda, vachipfuura nomuguta neguta munyika yose yaEfremu+ naManase, kusvikira kwaZebhuruni; asi vairamba vachivanyomba uye vachivaseka.+
11 Vamwe vanhu+ vokwaAsheri naManase nevokwaZebhuruni chete ndivo vakazvininipisa,+ vakauya kuJerusarema.
12 Ruoko rwaMwari wechokwadi rwakavawo pakati paJudha kuti ruvape mwoyo mumwe+ kuti vachengete murayiro+ wamambo nemachinda pazvinhu zvaJehovha.+
13 Vanhu vazhinji vakaungana kuJerusarema,+ kuti vaite mutambo+ wemakeke asina kuviriswa mumwedzi wechipiri,+ ikava ungano huru kwazvo.
14 Vakabva vasimuka, vakabvisa atari+ dzaiva muJerusarema, vakabvisawo atari dzose dzerusenzi,+ vakabva vadzikanda mumupata une rukova weKidroni.+
15 Pashure paizvozvo vakauraya chibayiro chepaseka+ pazuva rechigumi nemana romwedzi wechipiri; uye vapristi nevaRevhi vakanga vanyadziswa, zvokuti vakazvitsvenesa,+ vakaunza zvinopiwa zvinopiswa kuimba yaJehovha.
16 Vakaramba vakamira+ panzvimbo yavo maererano nomurau wavo, maererano nomutemo waMosesi munhu waMwari wechokwadi, vapristi+ vachisasa ropa rakagamuchirwa kubva pamaoko evaRevhi.
17 Nokuti muungano maiva nevazhinji vakanga vasina kuzvitsvenesa; uye vaRevhi+ ndivo vaitarisira kuurayiwa kwezvibayiro+ zvepaseka nokuda kwavose vakanga vasina kuchena, kuti vavatsvenese kuna Jehovha.
18 Nokuti kwaiva nevanhu vazhinji, vazhinji vokwaEfremu+ naManase,+ Isakari naZebhuruni,+ vakanga vasina kuzvichenesa,+ nokuti havana kudya paseka maererano nezvakanga zvakanyorwa;+ asi Hezekiya akavanyengeterera,+ achiti: “Jehovha akanaka+ ngaabvumire
19 munhu wose akagadzirira mwoyo wake+ kuti atsvake Mwari wechokwadi, Jehovha, Mwari wemadzitateguru ake, kunyange asina kunatswa nokuda kwechinhu chitsvene.”+
20 Naizvozvo Jehovha akateerera Hezekiya, akaporesa vanhu vacho.+
21 Naizvozvo vanakomana vaIsraeri vakanga vari muJerusarema vakaita mutambo+ wemakeke asina kuviriswa kwemazuva manomwe vachifara kwazvo;+ uye vaRevhi+ nevapristi+ vakanga vachirumbidza Jehovha zuva nezuva nezviridzwa zvinorira kwazvo, vachiridzira Jehovha.+
22 Hezekiya akataurawo zvakabaya mwoyo+ yevaRevhi vose vakanga vachiita nokungwara kuna Jehovha.+ Vakadya pamutambo wakanga wakatarwa kwemazuva manomwe,+ vachibayira zvinopiwa zvokugoverana+ uye vachireurura+ kuna Jehovha Mwari wemadzitateguru avo.
23 Ungano yose yakabva yasarudza+ kuuita kwemamwe mazuva manomwe,+ naizvozvo vakauita kwemazuva manomwe vachifara.
24 Nokuti Hezekiya mambo waJudha akapa+ nzombe dzine chiuru nemakwai zviuru zvinomwe nokuda kweungano, uye machinda+ akapa nzombe dzine chiuru nemakwai zviuru gumi nokuda kweungano; uye vapristi+ vakawanda kwazvo vakaramba vachizvitsvenesa.
25 Ungano yose yevaJudha+ nevapristi nevaRevhi+ neungano yose yakabva kuvaIsraeri+ nevatorwa+ vakabva kunyika yaIsraeri+ navose vaigara pakati paJudha vakaramba vachifara.+
26 MuJerusarema makava nokufara kukuru, nokuti kubvira pamazuva aSoromoni+ mwanakomana waDhavhidhi mambo waIsraeri, muJerusarema makanga musina kumboitwa zvakadai.+
27 Vapristi, vaRevhi, vakazosimuka, vakakomborera+ vanhu; uye inzwi ravo rakanzwika, zvokuti munyengetero wavo wakasvika kunzvimbo yake tsvene yaanogara, iko kumatenga.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 Makoronike 30
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mibvunzo yeBhaibheri Inopindurwa
Sei tichifanira kuyeuka rufu rwaJesu?
Rufu rwaJesu rwunokosha kupfuura zvose zvakamboitika munhoroondo yevanhu. Akafa kuti vanhu vadzokere pakuva neupenyu hwavaiva nahwo pakutanga. Munhu haana kusikwa aine pfungwa dzekuda kuita zvakaipa. Aisafanira kurwara kana kufa. (Genesisi 1:31) Asi chivi chakapinda munyika nemunhu wekutanga, Adhamu. Jesu akafa kuti atinunure pachivi nerufu.—Verenga Mateu 20:28; VaRoma 6:23.
Mwari akatiratidza rudo rwakakura nekutuma Mwanakomana wake panyika kuti azotifira. (1 Johani 4:9, 10) Jesu akaudza vateveri vake kuti vaite musangano usingashamisiri wekuyeuka rufu rwake, vachishandisa chingwa newaini. Kuita izvi gore negore kunoratidza kuti tinotenda rudo rwatakaratidzwa naMwari uye naJesu.—Verenga Ruka 22:19, 20.
Ndivanaani vanofanira kudya chingwa nekunwa waini?
Jesu paakatanga kuudza vadzidzi vake kuti vayeuke rufu rwake, akataura nezvesungano kana kuti chibvumirano. (Mateu 26:26-28) Sungano iyi yaizoita kuti ivo nevamwewo vaizosarudzwa vazova madzimambo nevapristi naye kudenga. Kunyange zvazvo mamiriyoni evanhu achiyeuka rufu rwaJesu, vaya chete vari musungano iyoyo ndivo vanodya chingwa nekunwa waini.—Verenga Zvakazarurwa 5:10.
Iye zvino patova nemakore angada kusvika 2 000, Jehovha achisarudza vaya vachazova madzimambo. (Ruka 12:32) Vanhu ava vashoma kana tichienzanisa nevachararama nekusingaperi panyika.—Verenga Zvakazarurwa 7:4, 9, 17.


text:
Nyanzvi munyaya dzezvehupfumi dzinoti zviri kukurudzirwa nehurumende zvekuti vanhu vashandise zvipfuyo zvakaita semombe, mbudzi, huku nezvimwe panzvimbo yemari mukubhadhara mari dzechikoro, munongedzo wekuti hurumende yemutungamiri wenyika, VaRobert Mugabe, yakundika.
Asi hurumende inoti kushomeka kwemari kuri kukonzerwa nevanhu vasiri kuendesa mari kumabhanga.
Gurukota rinoona nezvemari, VaPatrick Chinamasa, vanotiwo mabhanga anofanira kutambira mombe, mbudzi, huku nezvimwe zvipfuyo semari yechibatiso kuvanhu vanenge vachida kukwereta mari kumabhanga aya.
Gurukota rinoona nezvedzidzo, VaLazerus Dokora, vakatiwo vabereki vanokwanisa kushandisa zvipfuwo zvavo kubhadhara mari dzechikoro.
Asi nyanzvi munyaya dzezvehupfumi dzinoti uyu munongedzo wekuti Zimbabwe yadzokera kuchinyakare uye munongedzo mukuru wekukundikana munyaya dzezvehupfumi.
Gore rapera, hurumende yakaparura mari yema bond notes kuti iyedze kupedza dambudziko rekushomeka kwemari asi dambudziko iri rinenge ratonyanya kudzika midzi.
Vanhu vatanga zvakare kurara panze pemabhanga vachitsvaga mari uye muzvitoro zvinhu zvatanga kushaikwa sezvo kusisina mari yekunze yekuhodhesa.
Nyanzvi munyaya dzezvehupfumi vachidzidzisa paUniversity of Zimbabwe, Doctor Gift Mugano, vanoti hurumende yapererwa ndokusaka yave kuda kudzokera kuchinyakare.


text:
VENTURES Primary Family, Religion and Moral Education Learner’s Book Grade 3 ibhuku rekuverenga revadzidzi rakagadzirwa kutsigira zviri mugwaro idzva re- dzidzo, reNew Curriculum.
Rine zvokuita zvinobatsira vadzidzi kuti vanzwisise chidzidzo cheFamily, Religion and Moral Education pagwaro rechitatu.
Bhuku iri rinopa vadzidzi basa rekuti vaite mumapoka uye mumwe nemumwe.
Ibhuku rinogona kushandiswa kunzvimbo dzose. Izvi zvinoreva kuti vana zvose nemudzidzisi – kunyangwe vakange vari kumusha kana mudhorobha – chidzidzo chinoenderera mberi zvisina dambudziko.
Bhuku remudzidzi rekuverenga rinopa zvakare vadzidzi rodza njere pakupera kwemusoro woga-woga.
Izvi zvinobatsira kuti mudzidzisi aone kuti vadzidzi vanzwisisa here kana kuti kwete. Mudzidzisi anogonawo kuziva kuti oenderera mberi here kana kuti panodiwa dzokororo kuburikidza nerodza njere.
Rinopa zvakare bvunzo yekupera kwekotoro. Mibvunzo yacho inenge ichibata misoro yose yakaitwa kubva kukotoro ichitanga kusvika yapera. Izvi zvinobatsira mudzidzisi kuita ongororo yekuti kubva kotoro ichitanga, ndezvipi zvabatwa nemudzidzi.
Bhuku iri rakanyorwa nemutauro wechiRungu chakareruka zvekuti vadzidzi vari mugwaro rechitatu vanonzwisisa zvisina dambudziko.
Ventures Primary Family, Religion and Moral Education Learner’s Book Grade 3 rinouya nebhuku remudzidzisi rinoratidza kuti chikamu chimwe nechimwe chinodzidziswa sei zvichienderana nemisoro inenge iri mubhuku revana.
Rinopa zvakare mhinduro dzezviitwa zviri mubhuku remudzidzi.
Ongororo yebhuku iri yakaitwa naNellia Mayoyo uyo anova mudzidzisi paZimphos Primary School.


text:
naIgnatius Mabasa —
KIRISIMASI yasvika! Vamwe vari kuridza Jah Prayzah vachidya, kunwa nekutamba. Izvozvo hazvina kuipa, nekuti hukama igasva hunozadziswa nekudya, kwete nekunyimana kana kuvengana. Kuri kuti hamuna kukokwawo ikoko kuri kudyiwa, kufarwa nekuridzwa ngoma, garai zvenyu kumba kwenyu mudye izvozvo zvamagara muchidya mazuva ose.
Bhaibheri rinotaura zvekudya kwedu kwemazuva ose!
Kune vamwe vachapihwawo zvekudya kana Kirisimasi bhokisi nevanenge vavafunga.
Ndapota, musazotarisa kuti mapihwa zvishoma, nekuti matoitawo zvekupihwa. Magara manga musina, uye zvamapihwa izvozvo zvanga zvisiri zvenyu.
Musakanganwe kuti kana zvako unogona kuzvinyimwa.
Izvozvi pane mumwe ari kuda kutouraya mumwe munhu ari kuramba nechikwereti chake.
Icho chekudya hachinganzi ndapihwa chidiki, nekuti chidiki ihembe kana bhutsu yekupfeka, kwete chekudya.
Kana ukapihwa chekudya chidiki, idya uchiziva kuti warangarirwa, uye kuti iyo Kirisimasi ino, kune vasinawo akambovapa kana chinhu kunze kwekuvatarisa nemaziso azere ruvengo.
Tichiri pakudya apa, kana muchidya, chenjererai mutarisise zvamuchadya nekuti zvimwe zvacho nyangwe zvichikunakirai sezvipondamwoyo, zvinogona kukugadzirirai saizi inenge zimbe remoto.
Kufanana nevari kudhiraivha mota pamugwagwa apo, imiwo vari kudya zivai muganhu. Musapfurikidze mwero wezvekudya nekuda kwekuti muri kuti yave nguva yeKrisimasi, uye zvekudya zvacho ndezvemahara.
Dumbu ihomwe, rinobvaruka zvisingaonekwe nemaziso.
Uye, hushe hwedenga hausi zvekudya kana zvekunwa, asi kururama, nerugare nemufaro muMweya Mutsvene.
Ipo panguva ino yeKirisimasi muchakurukura nehama neshamwari, musaitisane nharo dzinopedzisira dzaita kuti mumere nyanga. Haisi nyaya yekuziva kwako kana nharo dzako – ino inguva yekutererawo vamwe, zvikuru vari kutaura nezvekushayirwa nzvimbo kwakaitwa Mwanakomana waMwari nenyika panguva iye amai vake vachitsvaga paangazvarirwe.
Newewo usazowanira mashoko asina basa nechikafu nzvimbo, asi Jesu ari kunze uko.
Ndinoziva kuti kufara chinhu chakanaka. Kunyanya kufara munguva ino yemwaka mutsva. Pamunotamba, tambai nevamunobvumirwa kutamba navo, nekuti vamwe vamuchada kutamba navo vanogona kutambisa nekutamisa mwoyo yenyu panzvimbo mukakanganwa kuti vakadzi vevanhu.
Miganhu yakanaka, uye haidi kudarikwa nyangwe zvinakidze sei. Itai miganhu yekudya mari.
Miganhu yekutaura, kwete kutaurisa. Miganhu yekudya nekunwa. Miganhu yekunakidzwa chaiko nekuti kune madhimoni akamirira kukupinda segonye achisiya wave maburi-maburi anopinda mhepo.
Kuchipedzisa nhau, nyaya yangu ndeyemutauro. Handisi mupurisa weZRP, uye handidi kuita mupurisa weZRP nekuti vanhu vanozondivenga semuroyi. Pese pandinoona mapurisa mberi kwangu ndiri mumota, ndinonzwa kukanganisika semunhu anzi ndipinde mumba mapinda nyoka. Handizive kuti vachandiruma here kana kuti vachandisvipira.
Kutya vanhu hachisi chinhu chakanaka, kunyanya kana vanhu vacho vari vanofanirwa kukuchengetedza, kukubatsira nekukusimbisa.
Ndiri mupurisa wemutauro wechiShona nekuti mutauro isimba, inhaka, injere. Mutauro vanhu, hunhu nenyika. Nziyo dzechiShona sedzaJah Prayzah dzakanaka kuterera kwete kuona mavhidhiyo nekuti mavhidhiyo acho anoparadza mashoko nezvinovaka zviri munziyo. Saka kana mave kudzitamba paKirisimasi muite muchiterera kuti ari kuti kudii. Kana manzwa kuti ari kuti kudii, shandisai nziyo idzodzo kudzidzisa vana. Taurai nevana. Bvunzai mibvunzo, uye mupindure mibvunzo yavo.
Kana vachiterera Jah Prayzah mugovaudza kuti “Nziyo yeRudo” harusi rurimi rwamai rwakanaka. ChiShona chakanaka chinoti, “Rwiyo Rwerudo.” Iyi inonzi sungawirirano. Kuti nziyo kureva huzhinji hwerwiyo. Mimwe mienzaniso inoti: rwiyo=nziyo; rwizi=nzizi; rwaivhi=nzavhi.
Ivai neKirisimasi ina Mwari.


text:
Polyester Filament Embroidery Threads
Polyester Embroidery Threads
Yakagadzirwa nepolyester FED yaya, yakavezwa nedhayi inopararira pa 125-135ºC digiti, ine unhu hwakanaka hwekutsanya uye yakanaka kubvisa kusagadzikana.
Features
Mashoko: Polyester filament
Nhamba: 75d / 2, 108d / 2, 120d / 2, 150d / 2, 300d / 2, 300d / 3, 300d / 1, etc
Kuvhara: 1800yds uye 5000yds, kana 0.5kg kusvika 1kg / big cone
Mucherechedzo: Pamusoro pemaruva akasiyana e-1700, uyewo mavara emutengi anogamuchirwa.
Unyanzvi: 10000 tani / gore
Kushandiswa: Nokuda kwekukwirira kwakanyanya, kunoshandiswa zvakanyanya mumucheka wakashambidzwa, nguvo, shangu, jacquard uye marudzi akasiyana ezvigadzirwa nemishonga
Certificate: ISO9001, Oeko-Tex
Kushandura: Jeans, shangu, hove, shangu dzekushanda uye kushamwaridzana kunopfeka, mishonga yemumba, shangu dzemucheka, nezvimwewo.


text:
KUBVA MUDURA RENHOROONDO YEDU
“Tichava Nerimwe Gungano Riini?”
INGUVA yekupera kwaNovember 1932 muMexico City. Vhiki yakapera muguta iri rine vanhu vanopfuura miriyoni uye rine chipatapata makaiswa marobhoti. Asi iye zvino nhau dzemarobhoti dzava munya. Vatori venhau vemuguta racho vava kutaura nezvechiitiko chevhiki rino. Vari pachiteshi chezvitima vaine makamera avo vachimirira kuti muenzi anokosha asvike. Muenzi uyu ndiJoseph F. Rutherford, uyo aiva purezidhendi weWatch Tower Society. Zvapupu zvemunyika macho zviripowo uye zvakagadzirira kuchingamidza Hama Rutherford, avo vari kuuya kuzopinda gungano remazuva matatu remunyika iyi.
“Hapana mubvunzo kuti gungano iri richaramba richiyeukwa sechiitiko chinokosha zvikuru pakuita kuti Chokwadi chifambire mberi muMexico,” yakadaro The Golden Age. Asi chii chakaita kuti gungano iri rakangopindwa nevanhu 150 chete rikoshe zvakadaro?
Gungano iroro risati raitwa, muMexico maingova nezvibereko zvishoma zveUmambo. Kubva muna 1919 magungano madiki aiitwa, asi nhamba yeungano yakadzikira mumakore akatevera. Kuvhurwa kwakaitwa hofisi yebazi muMexico City muna 1929 kwakaita kuti pave netariro yekuti ungano dzaizowedzera. Zvisinei, paiva nezvipingamupinyi. Mumwe mucolporteur paakaudzwa kuti arege kusanganisa zvebhizinesi nebasa rekuparidzira, akagumbuka chaizvo zvekuti akasiya sangano ndokutanga boka rake rekudzidza Bhaibheri. Panguva iyi mutariri webazi akaita zvinopesana neMagwaro uye aifanira kutsiviwa. Zvapupu zvakavimbika zvemuMexico zvaida kukurudzirwa.
Pavakanga vari munyika macho, Hama Rutherford vakakurudzira chaizvo hama idzi dzakatendeka pavakapa hurukuro mbiri pagungano uye shanu paredhiyo. Aka kaiva kekutanga kuti nhepfenyuro dzeredhiyo dzemuMexico dzitepfenyure mashoko akanaka munyika yacho yese. Pakapera gungano racho, mutariri webazi ainge achangogadzwa akaronga basa rekuparidza, uye Zvapupu zvaishingaira zvakawana simba ndokuenderera mberi nebasa zvichifarirwa naJehovha.
Gore rakatevera, munyika macho makaitwa magungano maviri. Rimwe rakaitwa muguta reVeracruz uye rimwe muMexico City. Basa rakaoma raiitwa mundima rakatanga kuva nezvibereko zvakanaka. Muna 1931 paiva nevaparidzi 82. Papera makore 10 nhamba yacho yakawedzera zvakapetwa ka10. Vanhu vanenge 1 000 vakauya kuMexico City kuzopinda gungano rakaitwa muna 1941.
“KUZARA MUMIGWAGWA”
Muna 1943 Zvapupu zvakapfeka zvikwangwani zvekushambadza gungano raiva nemusoro unoti “Rudzi Rwakasununguka,” rakaitwa mumaguta 12 emuMexico. * Vaiisa chimwe kumberi chimwe kumusana zvosungwa netambo dzinopfuura nemumapendekete. Zvapupu zvakanga zvatanga kushandisa nzira iyi yekushambadza muna 1936.
Ichitaura nezvekubudirira kwekushambadza nezvikwangwani muMexico City, magazini inonzi La Nación yakati: “Pazuva rekutanga [regungano, Zvapupu] zvakaudzwa kuti zvikoke vamwe vanhu vakawanda. Zuva rakatevera racho vakanga vawanda zvekutadza kukwana mavaipindira.” Kushambadza uku hakuna kufadza chechi yeRoma, saka yakabva yatanga kupikisa Zvapupu. Pasinei nekupikiswa ikoko, hama nehanzvadzi dzakaramba dzichishambadza gungano racho dzisingatyi. La Nación yakataurawo kuti: “Guta rese rakavaona . . . varume nevakadzi vangori ‘zvikwangwani’ zvega zvega.” Nyaya yacho yaiva nemufananidzo wehama dziri mumigwagwa muMexico City. Pasi pemufananidzo wacho paiva nemashoko ekuti: “Kuzara mumigwagwa.”
“MIBHEDHA YACHO YAIVA NANI KUPFUURA KURARA PASI”
Mumakore iwayo, Zvapupu zvakawanda zvaizvipira chaizvo kuti zvikwanise kupinda magungano mashoma aiitwa muMexico. Vakawanda vaibva kumisha yekumaruwa yaiva kwayo yega, kwakanga kusingasviki zvitima uye kwaisava nemigwagwa. Imwe ungano yakanyora kuti: “Chinhu chega chinopfuura pedyo nenzvimbo ino itambo yetelegraph.” Saka vaya vaida kupinda gungano vaifanira kufamba nemanyurusi kana kuti netsoka kwemazuva kuti vasvike paikwirirwa chitima chaizovasvitsa muguta raiitirwa gungano.
Zvapupu zvakawanda zvaiva varombo, zvekuti zvaisava nyore kuti vawane mari yekungoti vasvike kwaiitirwa gungano. Pavaisvika, vakawanda vaigara mudzimba dzezvimwe Zvapupu. Vamwe vairara muDzimba dzeUmambo. Pane imwe nguva vanhu vanenge 90 vainge vauya kuzopinda gungano vakagara pabazi, vachirara “pamakatoni emabhuku ainge akarongwa semibhedha, zvekuti mubhedha mumwe nemumwe waiva nemakatoni 20.” Bhuku Regore rakati vaenzi ava vakati “mibhedha yacho yaiva nani kupfuura kurara pasi.”
Zvapupu izvozvo zvaionga chaizvo kuungana pamwe chete nehama nehanzvadzi dzavo zvekuti vaiona kuzvipira kwavaiita kuti vapinde magungano echiKristu kuri kushandira zviripo. Vaparidzi vanoda kusvika miriyoni vari muMexico mazuva ano, vanoongawo sezvaiita hama idzodzo. * Muna 1949 mushumo wakabva kuhofisi yebazi muMexico wakataura nezvehama idzi uchiti: “Kuoma kwezvinhu kwavanosangana nako hakusi kuvadzorera shure panyaya dzekunamata nemhaka yekuti patinoita gungano rimwe nerimwe vanoramba vachitaura nezvaro kwenguva yakareba uye mubvunzo wavanoramba vachibvunza ndewekuti, Tichava nerimwe gungano riini?” Izvozvo ndizvo zvichiri kuitika mazuva ano.—Kubva mudura renhoroondo yedu muCentral America.
^ ndima 9 Bhuku Regore ra1944 rakati gungano iri “rakaita kuti zvapupu zvaJehovha zvizivikanwe zvikuru muMexico.”
^ ndima 14 Vanhu 2 262 646 vakapinda chirangaridzo muMexico muna 2016.


text:
CHITSAUKO 11
“Nzira Dzake Dzose Dzakarurama”
1, 2. (a) Kusaruramisirai kwakakomba uko Josefa akaitirwa? (b) Jehovha akaruramisa sei kusaruramisira kwacho?
KWAKANGA kuri kusaruramisira kukuru. Murume wechiduku munaku akanga asina mhosva yaaiva apara, asi akangokaruka apfigirwa muchitokisi chomugomba, achipomerwa zvenhema kuti akaedza kubata chibharo. Asi uku kwakanga kusiri kutanga kwake kusangana nokusaruramisira. Makore mazhinji akanga apfuura, aine makore 17, murume wechiduku uyu, Josefa, akanga atengeswa nemadzikoma ake, ayo akapotsa amuuraya. Ipapo akanga atengeswa ava muranda kune imwe nyika. Ikoko akanga aramba kuita unzenza nomudzimai watenzi wake akanga amuvavarira. Mukadzi akanga arambwa uyu akaronga kupomera kwenhema, uye ndiwo mapindiro akaita Josefa muchitokisi. Zvinosiririsa kuti pairatidza sepakanga pasina wokuti apindire kubatsira Josefa.
Josefa akatambura zvisina kururamisira ari “mugomba”
2 Zvisinei, zvaiva mumeso aMwari uyo “unoda kururama nokururamisa.” (Pisarema 33:5) Jehovha akaita chiito kuti aruramise kusaruramisira kwacho, achifambisa zvinhu zvokuti Josefa akazosunungurwa pakupedzisira. Kupfuura ipapo, Josefa—murume akanga akandwa “mugomba”—pakupedzisira akazogadzwa munzvimbo yebasa guru nokukudzwa kunoshamisa. (Genesi 40:15; 41:41-43; Pisarema 105:17, 18) Pakupedzisira Josefa akapupurirwa kuti akanga asina mhaka, uye akashandisa nzvimbo yake yakakwirira kufambisira mberi zvinangwa zvaMwari.—Genesi 45:5-8.
3. Nei zvisingashamisi kuti tose tinoda kubatwa nenzira yokururamisira?
3 Nhoroondo yakadaro inosvika pamwoyo yedu, handizvo here? Ndiani wedu asati amboona kusaruramisira kana kuti asati amboitirwa zvisina ruramisiro? Chokwadi, tose tinoda kubatwa zvakanaka nenzira yokururamisira. Izvi hazvishamisi, sezvo Jehovha akatipa unhu hunoratidza unhu hwake, uye ruramisiro ndechimwe chinhu chikuru paunhu hwake. (Genesi 1:27) Kuti tizive Jehovha zvakanaka, tinofanira kunzwisisa pfungwa yake yeruramisiro. Nokudaro tinogona kusvika pakunzwisisa nzira dzake dzakarurama zvakawedzerwa tonzwa tichida kuswedera pedyo naye.
Ruramisiro Chii?
4. Mukuona kwevanhu, ruramisiro inowanzonzwisiswa sei?
4 Mukuona kwevanhu, kururamisira kunowanzonzwisiswa sokungoshandiswa zvisina rusarura kwezvinorayirwa nomutemo. Rimwe bhuku rinonzi Right and Reason—Ethics in Theory and Practice rinotaura kuti “ruramisiro yakabatana nomutemo, musengwa, kodzero, uye mabasa, uye inoyera mutongo wayo nokusasarura uye inopa zvakakodzera.” Zvisinei, ruramisiro yaJehovha hakusi kungoshandiswawo zvako kwemitemo nemhaka yokungonzwa musengwa wacho.
5, 6. (a) Mashoko omutauro wakatanga kushandiswa anoshandurwa kuti “ruramisiro” anorevei? (b) Zvinorevei kuti Mwari akarurama?
5 Kufara nokudzika kweruramisiro yaJehovha kunogona kunzwisiswa zviri nani nokufunga nezvemashoko omutauro wakatanga kushandiswa muBhaibheri. MuMagwaro echiHebheru, mashoko makuru matatu anoshandiswa. Shoko rinowanzoshandurwa kuti “ruramisiro” rinogonawo kushandurwa kuti “zvakarurama.” (Genesi 18:25) Mamwe mashoko acho maviri anowanzoshandurwa kuti “kururama.” MuMagwaro echiKristu echiGiriki, shoko rinoshandurwa kuti “kururama” rinorondedzerwa so“kuva akarurama kana kuti anoruramisira.” Nokudaro, chaizvoizvo hapana musiyano mukuru pakati pokururama neruramisiro.—Amosi 5:24.
6 Nokudaro, Bhaibheri parinotaura kuti Mwari ane ruramisiro, riri kutiudza kuti anoita zvakarurama nokusasarura uye kuti anogara achidaro asingasaruri. (VaRoma 2:11) Chaizvoizvo, hazvifungiki kuti aizoita neimwe nzira. Erihu akatendeka akataura kuti: “Mwari haangatongoiti zvisakarurama; Wamasimba ose haangatongoiti zvakaipa.” (Jobho 34:10) Zvechokwadi, hazvibviri kuti Jehovha ‘aite zvakaipa.’ Nei? Nokuda kwezvikonzero zviviri zvinokosha.
7, 8. (a) Nei Jehovha asingagoni kuita nokusaruramisira? (b) Chii chinoita kuti Jehovha ave akarurama kana kuti anoruramisira mune zvaanoita?
7 Kutanga, iye mutsvene. Sezvinotaurwa muchitsauko 3, Jehovha mutsvene-tsvene uye akarurama. Naizvozvo haagoni kuita zvisakarurama, kana kuti nokusaruramisira. Funga kuti izvozvo zvinorevei. Utsvene hwaBaba vedu vokudenga hunotipa zvikonzero zvakasimba zvokuvimba kuti haazombobati vana vake zvisina kufanira. Jesu aiva nechivimbo chakadaro. Pausiku hwokupedzisira hwoupenyu hwake hwepasi pano, akanyengetera achiti: “Baba Vatsvene, [tarisirai vadzidzi] nemhaka yezita renyu.” (Johani 17:11) “Baba Vatsvene”—muMagwaro, kudana kwakadaro kunoshandiswa kuna Jehovha bedzi. Izvi zvakakodzera, nokuti hakuna baba vomunhu vangafanana naIye pautsvene. Jesu aiva nokutenda kwakakwana kwokuti vadzidzi vake vaizova vakachengeteka mumaoko aBaba, avo vakachena zvakakwana uye vakaparadzana zvachose nezvivi zvose.—Mateu 23:9.
8 Chechipiri, Mwari ane rudo rusina udyire. Rudo rwakadaro runomuita kuti ave akarurama, kana kuti ane ruramisiro mukubata kwake nevamwe. Asi kusaruramisira nemarudzi ako akawanda—kubatanidza urudzi, rusaruraganda uye kusarura—zvinowanzobva pamakaro noudyire, zvakapesana norudo. Pamusoro paMwari worudo, Bhaibheri rinotipikira kuti: “Jehovha wakarurama; unoda zvakarurama.” (Pisarema 11:7) Jehovha anoti nezvake: “Ini Jehovha ndinoda zvakarurama.” (Isaya 61:8) Hazvinyaradzi here kuziva kuti Mwari wedu anofarira kuita zvakarurama, kana kuti kururamisira?—Jeremia 9:24.
Tsitsi uye Ruramisiro Yakakwana yaJehovha
9-11. (a) Kuwiriranai kuripo pakati peruramisiro yaJehovha netsitsi dzake? (b) Ruramisiro yaJehovha pamwe netsitsi dzake zvinooneka sei munzira yaanobata nayo nevanhu vanotadza?
9 Ruramisiro yaJehovha, kungofanana nezvimwe zvinhu zvose zvounhu hwake husingaenzaniswi, yakakwana, hapana chero chinhu chinoshayikwa pairi. Achirumbidza Jehovha, Mosesi akanyora kuti: “Iye ndiro dombo, basa rake rakakwana; nokuti nzira dzake dzose dzakarurama. Ndiye Mwari wakatendeka, usinganyengeri, wakarurama, ndowazvokwadi.” (Dheuteronomio 32:3, 4) Kuratidzwa kweruramisiro yaJehovha kwose hakuna mhosva—haambonyanyisi kunzwira tsitsi, haambonyanyisi kuita nehasha.
10 Pane kuwirirana kuripo pakati pokururamisira kwaJehovha netsitsi dzake. Pisarema 116:5 rinoti: “Jehovha une nyasha, wakarurama [“anoruramisira,” The New American Bible]; zvirokwazvo, Mwari wedu une tsitsi.” Hungu, Jehovha anoruramisira uye ane tsitsi. Zviviri izvi hazvipesani. Kuratidza kwake tsitsi hakusi kurerutsa ruramisiro yake, sokunge kururamisira kwake zvimwe kwaizova kwakanyanyisa. Asi, zviviri izvi anowanzozviratidza panguva imwe, kunyange muchiito chimwe. Funga nezvomuenzaniso uyu.
11 Vanhu vose vanongoberekwa vari vatadzi nokudaro vakakodzera mubayiro wezvivi—rufu. (VaRoma 5:12) Asi Jehovha haafariri kufa kwevatadzi. Iye ndi“Mwari unokanganwira vanhu, une nyasha, nengoni zhinji.” (Nehemia 9:17) Kunyange zvakadaro, nemhaka yokuti mutsvene, haagoni kufuratira zvisakarurama. Zvino anoratidza sei tsitsi kuvanhu vakangoberekwa vane chivi? Mhinduro yacho inowanikwa mune chimwe chokwadi chinokosha cheShoko raMwari: Kupa kwaJehovha rudzikinuro kuti vanhu vaponeswe. Muchitsauko 14 tichadzidza zvimwe pamusoro pourongwa hworudo uhwu. Hune ruramisiro yakadzama panguva imweyo kuri kuratidzwa kwetsitsi kukuru. Kuburikidza nahwo, Jehovha anogona kuratidza tsitsi huru kuvatadzi vanopfidza asi achichengeta mitemo yake yeruramisiro yakakwana.—VaRoma 3:21-26.
Ruramisiro yaJehovha Inofadza
12, 13. (a) Nei ruramisiro yaJehovha ichitiswededza pedyo naye? (b) Dhavhidhi akaguma ati chii pamusoro peruramisiro yaJehovha, uye izvi zvingatinyaradza sei?
12 Ruramisiro yaJehovha hachisi chinhu chisingafadzi chinotyisa, asi inoita kuti timude nokuswedera pedyo naye. Bhaibheri rinorondedzera zvakajeka tsitsi dziri mururamisiro yaJehovha kana kuti kururama. Ngatimboona dzimwe dzenzira dzinofadza idzo Jehovha anoshandisa nadzo ruramisiro yake.
13 Ruramisiro yakakwana yaJehovha inomuita kuti ade kuratidza kutendeka nokuvimbika kuvashumiri vake. Munyori wepisarema Dhavhidhi akasvika pakunzwisisa rutivi urwu rweruramisiro yaJehovha nemhaka yezvakaitika kwaari. Kubva mune zvaakazvionera uye kubva mukudzidza kwake nzira dzaMwari, Dhavhidhi akaguma ati chii? Akazivisa kuti: “Jehovha unoda zvakarurama, haasiyi vatsvene vake; vanochengetwa nokusingaperi.” (Pisarema 37:28) Ichi chipikirwa chinonyaradza zvikuru! Mwari wedu haazombosiyi avo vakavimbika kwaari chero zvodini. Naizvozvo tinogona kuvimba nokuva pedyo kwake nokutarisira kwake kworudo. Ruramisiro yake inopikira izvi!—Zvirevo 2:7, 8.
14. Kuva nehanya kwaJehovha nokuda kwevanotambura kunoonekwa sei muMutemo waakapa kuna Israeri?
14 Ruramisiro yaMwari inonyatsoziva zvinodiwa nevanotambura. Kuva nehanya kwaJehovha nevakadzvinyirirwa kunonyatsooneka muMutemo waakapa kuna Israeri. Somuenzaniso, Mutemo wakanga une gadziriro chaidzo dzokuti nherera nechirikadzi dzitarisirwe. (Dheuteronomio 24:17-21) Achiona kuti upenyu hungava hwakaomera mhuri idzodzo sei, Jehovha pachake akava Mutongi wavo uye Mudziviriri akaita sababa, uyo “unoruramisira nherera nechirikadzi.” * (Dheuteronomio 10:18; Pisarema 68:5) Jehovha akanyevera vaIsraeri kuti kudai vaizotambudza vakadzi nevana vaisava nomudziviriri, aisazombotadza kunzwa kuchema kwevakadaro. Akataura kuti: “Kutsamwa kwangu kuchamuka.” (Eksodho 22:22-24) Kunyange zvazvo hasha dzisiri chimwe chinhu chikuru paunhu hwaJehovha, anotsamwiswa zvakarurama nezviito zvemaune zvokusaruramisira, kunyanya kana vanoitirwa vacho vari vakaderera uye vasina mubatsiri.—Pisarema 103:6.
15, 16. Chii chiri uchapupu hunoshamisa zvechokwadi hwokusasarura kwaJehovha?
15 Jehovha anotipikirawo kuti haa“tsauri vanhu, kana kugamuchira mubayiro.” (Dheuteronomio 10:17) Kusiyana nevanhu vazhinji vane simba kana kuti chiremera, Jehovha haatsauswi noupfumi kana kuti nezvinoonekwa kunze. Haana rusaruro zvachose. Funga nezvouchapupu hunoshamisa zvechokwadi hwokusasarura kwaJehovha. Mukana wokuva vanamati vake vechokwadi, tichitarisira upenyu husina mugumo, hauna kungochengeterwa vapfumi vashomanana. Asi, “murudzi rwose munhu anomutya uye anoita zvakarurama anogamuchirwa naye.” (Mabasa 10:34, 35) Tariro inoshamisa iyi yakazaruka kuna vose pasinei nokuti vanoonekwa sei munzanga, ruvara rweganda ravo, kana kuti nyika yavanogara. Iyoyo handiyo ruramisiro yechokwadi yakanakisisa here?
16 Pane rimwewo divi riripo pamusoro peruramisiro yakakwana yaJehovha ratinofanira kuongorora pamwe nokuremekedza: nzira yaanobata nayo nevadariki vemitemo yake yakarurama.
Haaregi Kupa Chirango
17. Tsanangura kuti nei kusaruramisira kuri munyika ino kusingaiti kuti kururama kwaJehovha kupokanwe.
17 Vamwe vangabvunza kuti: ‘Sezvo Jehovha asingapembedzi zvisakarurama, tingatsanangura sei kutambura kusina ruramisiro nemiitiro youori zvakatekeshera kwazvo munyika yanhasi?’ Kusaruramisira kwakadaro hakuiti kuti kururama kwaJehovha kupokanwe chero munzira ipi zvayo. Kusaruramisira kuzhinji munyika ino yakaipa migumisiro yechivi icho vanhu vakagara nhaka kuna Adhamu. Munyika umo vanhu vasina kukwana vakasarudza nzira dzavo dzechivi, kusaruramisira kwakazara—asi kwete kwenguva refu.—Dheuteronomio 32:5.
18, 19. Chii chinoratidza kuti Jehovha haazoshiviriri nokusingaperi avo vanoputsa nemaune mitemo yake yakarurama?
18 Kunyange zvazvo Jehovha achiratidza tsitsi huru kune avo vanoswedera pedyo naye nomwoyo wose, haazoshiviriri nokusingaperi mamiriro ezvinhu anozvidzisa zita rake dzvene. (Pisarema 74:10, 22, 23) Mwari weruramisiro haasekwi; haazodziviriri vanotadza nemaune pakutongwa kwakaoma kunokodzerana nenzira yavo. Jehovha ndi“Mwari uzere nyasha nengoni, unononoka kutsamwa, une tsitsi huru nezvokwadi, . . . asi usingapembedzi munhu une mhosva.” (Eksodho 34:6, 7) Zvechokwadi, sezvinotaura mashoko aya, Jehovha pane dzimwe nguva akawana zvichidiwa kutonga vanoputsa mitemo yake yakarurama nemaune.
19 Tora somuenzaniso, kubata kwaMwari naIsraeri wekare. Kunyange apo vakanga vagara muNyika Yakapikirwa, vaIsraeri vakaramba vachidzokera mukusatendeka. Kunyange zvazvo nzira dzavo dzouori dzakaita kuti Jehovha “anzwe shungu,” haana kukurumidza kuvarasa. (Pisarema 78:38-41) Asi, netsitsi akavapa mikana yokuchinja nzira yavo. Akateterera achiti: “Handifariri rufu rwowakaipa, asi kuti wakaipa atendeuke panzira yake; tendeukai, tendeukai panzira dzenyu dzakaipa, nokuti muchafireiko, imi imba yaIsraeri?” (Ezekieri 33:11) Achiona kuti upenyu hunokosha, Jehovha akaramba achitumira vaprofita vake kuitira kuti vaIsraeri vatendeuke panzira dzavo dzakaipa. Asi ruzhinji rwevanhu vane mwoyo yakaoma rwakaramba kuteerera nokutendeuka. Pakupedzisira, nokuda kwezita rake dzvene nezvose zvarinomirira, Jehovha akavapa mumaoko evavengi vavo.—Nehemia 9:26-30.
20. (a) Kubata kwaJehovha nevaIsraeri kunotidzidzisei nezvake? (b) Nei shumba iri chiratidzo chakakodzera cheruramisiro yaJehovha?
20 Kubata kwaJehovha nevaIsraeri kunotidzidzisa zvakawanda nezvake. Tinodzidza kuti maziso ake anoona zvose anoona kusarurama uye kuti iye anorwadziwa zvikuru nezvaanoona. (Zvirevo 15:3) Zvinosimbisawo kuziva kuti anotsvaka kuratidza ngoni kana pane chikonzero chokudaro. Pamusoro pezvo, tinodzidza kuti ruramisiro yake haimboitwi zvokukurumidzira. Pamusana pokushivirira kwaJehovha nomwoyo murefu, vanhu vazhinji vanoguma vafunga zvisizvo kuti haazombotongi vakaipa. Asi ichocho hachisi chokwadi, nokuti kubata kwaMwari nevaIsraeri kunotidzidzisawo kuti kushivirira kwaMwari kune pakunogumira. Jehovha akatsiga mukururama. Kusiyana nevanhu, avo vanowanzodzokera shure pakururamisira, haambozezi kutsigira zvakarurama. Nenzira yakakodzera, shumba sechiratidzo cheruramisiro youshingi inobatanidzwa nokuvapo kwaMwari nechigaro choUmambo. * (Ezekieri 1:10; Zvakazarurwa 4:7) Nokudaro tinogona kuva nechokwadi chokuti achazadzisa chipikirwa chake chokubvisa kusaruramisira pasi pano. Hungu, matongero ake anogona kupfupikiswa sezvinotevera: kuva akatsiga pazvinodiwa, tsitsi chero pazvinobvira.—2 Petro 3:9.
Kuswedera Pedyo naMwari Weruramisiro
21. Patinofungisisa pamusoro pemashandisire anoita Jehovha ruramisiro, tinofanira kufunga nezvake munzirai, uye nei?
21 Patinofungisisa pamusoro penzira iyo Jehovha anoruramisira nayo, hatifaniri kufunga nezvake somutongi akaoma asina ushamwari anongoda kupa mutongo kuvatadzi. Asi tinofanira kufunga nezvake saBaba vane rudo asi vakatsiga avo vanobata nevana vavo nguva dzose nenzira yakanakisisa inobvira. SaBaba vane ruramisiro, kana kuti vakarurama, Jehovha anodzikamisa kumira kwake pane zvakarurama netsitsi kuvana vake vepasi pano, avo vanoda kubatsirwa naye nokukanganwirwa.—Pisarema 103:10, 13.
22. Achitungamirirwa neruramisiro yake, Jehovha akaita kuti zvibvire kwatiri kuva netariro yei, uye nei achibata nesu nenzira iyi?
22 Tinoonga kwazvo kuti ruramisiro yaMwari hakusi kungopa mutongo kuvatadzi! Achitungamirirwa neruramisiro yake, Jehovha akaita kuti zvibvire kwatiri kuva netariro inofadza—upenyu husina mugumo, hwakakwana munyika umo “kururama kuchagara.” (2 Petro 3:13) Mwari wedu anobata nesu nenzira iyi nokuti ruramisiro yake ndeyokutsvaka kuponesa pane kuparadza. Chokwadi, kunzwisisa zviri nani ukuru hweruramisiro yaJehovha kunotiswededza pedyo naye! Muzvitsauko zvinotevera, tichanyatsotarisisa kuti Jehovha anoratidza sei unhu uhwu hwakakwirira.
^ ndima 14 Kunyange zvazvo shoko rechiHebheru rokuti “nherera” richitaura munhurume, izvi hazvimboratidzi hazvo kusava nehanya nevasikana. Jehovha akabatanidza muMutemo nyaya yechisarudzo chokutonga chakapa vanasikana vaZerofehadhi vaiva nherera kodzero yenhaka. Chisarudzo ichocho chakava muenzaniso, nokudaro chichitsigira kodzero dzevanasikana nherera.—Numeri 27:1-8.
^ ndima 20 Sezvineiwo, Jehovha anozvifananidza neshumba pakutonga vaIsraeri vasina kutendeka.—Jeremia 25:38; Hosea 5:14.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
106 Rumbidzai Jah!+Ongai Jehovha, nokuti akanaka;+Nokuti mutsa wake worudo unogara nokusingagumi.+
2 Ndiani angataura mabasa esimba aJehovha,+Kana kuti angaita kuti kurumbidzwa kwake kwose kunzwike?+
3 Vanofara vaya vanochengeta kururamisira,+Vanoita zvakarurama nguva dzose.+
4 Ndiyeukei, haiwa Jehovha, muchifarira vanhu venyu.+Nditarisirei noruponeso rwenyu,+
5 Kuti ndione zvakanaka zvinoitirwa vanhu venyu vamakasarudza,+Kuti ndifare nokufara kworudzi rwenyu,+Kuti ndizvirumbidze pamusoro penhaka yenyu.+
6 Takatadza sezvakangoita madzitateguru edu;+Takaita zvisina kururama; takaita zvakaipa.+
7 Kana ari madzitateguru edu aiva muIjipiti,Haana kunzwisisa mabasa enyu anoshamisa.+Haana kuyeuka ukuru hwomutsa wenyu worudo,+Asi akapandukira pagungwa, pedyo neGungwa Dzvuku.+
8 Iye akavaponesa nokuda kwezita rake,+Kuti azivise simba rake.+
9 Naizvozvo akatuka Gungwa Dzvuku, iro rikaoma zvishoma nezvishoma;+Akavafambisa nepamvura yakadzika sokunge kuti nomurenje;+
10 Naizvozvo akavaponesa paruoko rweaivavenga,+Akavanunura paruoko rwomuvengi.+
11 Mvura yakafukidza mhandu dzavo;+Hapana kana imwe chete yadzo yakasiyiwa.+
12 Vakabva vatenda shoko rake;+Vakatanga kuimba vachimurumbidza.+
13 Vakakurumidza kukanganwa mabasa ake;+Havana kumirira zano rake.+
14 Asi vakaratidza chido chavo choudyire murenje,+Vakaedza Mwari vari murenje.+
15 Akavapa zvavakakumbira,+Akatumira hosha inoonza mumweya yavo.+
16 Vakatanga kuitira Mosesi shanje vari mumusasa,+Kunyange naAroni, mutsvene waJehovha.+
17 Nyika yakabva yavhurika, ikamedza Dhatani,+Ikafukidza ungano yaAbhiramu.+
18 Moto wakapisa ungano yavo;+Murazvo wakaparadza vakaipa.+
19 Vakagadzirawo mhuru muHorebhi,+Vakakotamira mufananidzo wakaumbwa nesimbi yakanyungudutswa,+
20 Zvokuti vakachinjanisa kubwinya kwangu+Nomufananidzo wenzombe, inodya zvinomera.+
21 Vakakanganwa Mwari Muponesi wavo,+Muiti wezvinhu zvikuru muIjipiti,+
22 Muiti wemabasa anoshamisa munyika yaHamu,+Muiti wezvinhu zvinotyisa paGungwa Dzvuku.+
23 Akanga ava kuda kuvatsakatisa,+Dai asiri Mosesi munhu wake waakasarudza,Uyo akamira pakanga paputsika pamberi pake,+Kuti adzore hasha dzake arege kuvaparadza.+
24 Vakazvidza nyika yakanaka;+Vakanga vasina kutenda shoko rake.+
25 Vakaramba vachinyunyuta vari mumatende avo;+Havana kuteerera inzwi raJehovha.+
26 Naizvozvo akasimudza ruoko rwake achipika pamusoro pavo,+Kuti aizoita kuti vafire murenje,+
27 Uye kuti aizoita kuti vana vavo vafire pakati pemamwe marudzi,+Uye kuti aizovaparadzira pakati penyika dzacho.+
28 Vakazvibatanidza naBhaari wePeori+Uye vakadya zvibayiro zvezvinhu zvakafa.+
29 Zvavaimugumbura nezvavaiita,+Denda rakabva ratanga pakati pavo.+
30 Finiyasi paakasimuka akapindira,+Denda racho rakabva raguma.
31 Zvino iye akanzi akaruramaKwezvizvarwa nezvizvarwa nokusingagumi.+
32 Vakamutsamwisawo pamvura yeMeribha,+Zvokuti zvakaipira Mosesi nokuda kwavo.+
33 Nokuti vakamushatirisa,Iye akatanga kutaura nehasha nemiromo yake.+
34 Havana kutsakatisa marudzi acho,+Sezvavakanga vaudzwa naJehovha.+
35 Vakavhengana nemarudzi acho,+Vakadzidza mabasa awo.+
36 Vakaramba vachishumira zvidhori zvawo,+Izvi zvikava musungo kwavari.+
37 Vaibayira vanakomana vavo+Nevanasikana vavo kumadhimoni.+
38 Naizvozvo vakaramba vachiteura ropa risina mhosva,+Iro ropa revanakomana vavo nevanasikana vavo,Vavakabayira kuzvidhori zveKenani;+Uye nyika yakasvibiswa nokuteura ropa.+
39 Vakava vasina kuchena nemabasa avo,+Vakaramba vachiita unzenza nezvavaiita.+
40 Zvino Jehovha akatsamwira vanhu vake kwazvo,+Akasema nhaka yake.+
41 Akaramba achivaisa mumaoko emamwe marudzi,+Kuti vaya vaivavenga vavatonge,+
42 Kuti vavengi vavo vavadzvinyirire,Uye kuti vakundwe, vave mumaoko avo.+
43 Aivanunura kazhinji,+Asi ivo vaimupandukira munzira yavo yokusateerera,+Uye vaininipiswa nokuda kwokukanganisa kwavo.+
44 Aiona kutambudzika kwavo+Paainzwa kuchema kwavo kwokuteterera.+
45 Aiyeuka sungano yake pamusoro pavo,+Uye aizvidemba maererano nokuwanda kwomutsa wake worudo mukuru.+
46 Aiita kuti vanzwirwe tsitsiNavose vakanga vavatapa.+
47 Tiponesei, haiwa Jehovha Mwari wedu,+Tiunganidzei kubva kumarudzi+Kuti tionge zita renyu dzvene,+Tikurumbidzei tichipembera nomufaro.+
48 Jehovha Mwari waIsraeri ngaarumbidzwe+Narini kusvikira narini;Vanhu vose ngavati Ameni.+Rumbidzai Jah!+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mapisarema 106
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MURUME wepapurazi reMutute riri kuCentenary, akapata musha wake kwemazuva uye anoti ashaya rugare zvichitevera kuona kwaakaita gurumwandira kana kuti chikwata chevaroyi vanonzi vaiita musangano pamusha pake.
Varoyi ava vanonzi vakapedza mazuva maviri vakazara pamusha pake apo vairatidzira “hunyanzvi” hwakasiyana – sekutamba nhabvu vachibhutsura misoro yevanhu yaikunguruka semabhora nekuvaraidzwa nemazinyoka – vari musvo.
Murimi VaPeter Henry Masenda (64), avo vanogara muimba yaiva yemuRungu papurazi reMutute vanoti mashura aya akaitika masvondo maviri akadarika.
Kwayedza svondo rapera yakanosvika panzvimbo iyi kuti inzwe nezvenyaya yezezesa mudunhu reMuzarabani iyi.
“Zvandakaona zvakaoma, kukura kwose handina kumbosangana nezvakadaro. Ndakaenda kuhondo ndikabata pfuti nekufamba mumasango aiyera asi izvi zvitsva. Pano pakaungana varoyi kwemazuva maviri apo vadzimai vangu vainge vanotengesa fodya yedu kuHarare,” vakadaro VaMasenda.
Vanoti varoyi ava vaisanganisira vechirume, vechikadzi netwana tudiki – tukomana netusikana – utwo tumwe twacho twaiva nemazamu makuru asi twakabereka vana.
“Musi wakatanga mashura aya ndaiva ndoga pamba, kuma5 zuva rodoka. Ndaiva ndigere pasofa mumba apo ndakadongorera panze ndokuona muti wemuuyu wakakombwa nezvivanhu. Paive nemazigadzi marefu aiva akatsiga magate, vose vanyerere. Pandakabuda, ndakazongoona vanhu vaya vasisipo.”
VaMasenda, avo vanoratidza kuti dzavo dzakanyatsoti kwesere, vanoti vari kunze ikoko, vakazoonawo murume nemukadzi vaiva kudanga ravo avo vakazonyangarika zvakare.
“Ndakadzoka mumba vakadzi vaye ndokuvaona zvakare vadzoka pachivanze ndikavabvunza kuti sei vaingosvika pamba pangu vasina kutaura asi havana kupindura. Ndakazofunga kuti sezvo panext door paiva nemwana mutsva mukomana, vanhu ava vaiita mutambo wekupemberera mwana serudzi rwavo seMachawa,” vakadaro.
Vanoti vanhu ava vakazouya vakawanda vachisanganisira nevaiva vakapfeka nhumbi dzezvigure, vakaisa mashizha kumeso.
“Ndakamhanya kunozivisa muvakidzani VaMabharani, asi ndakaona zvivanhu izvi nezvigure zvichinditevera. Ndakadzoka navo kumba ini ndichiona zvinhu izvi asi vamwe vachiti vaisazviona.
“Takapinda mumba ndikawana zvino mazara, vakadzi nevarume nevana vagere mumasofa nemudzimwe dzimba dzose. Kuvabvunza kuti vaidei, vaingotaura nemasaini nemazwi akashoshoma.”
Vamwe vevanhu vavaiona vanoti yaingova misoro chete vasina mitumbi, vamwe vacho vasina makumbo vachiti vaiburitsa nyoka kune vamwe vaiva vakagara kuseri kwemasofa.
“Ndakashevedzwa nechimusoro chaisava nemutumbi nemasaini, icho chaiva chigere pasofa chichitsenga mushonga mutsvuku. Vamwe vaivapo vaitora nyoka vachiisa mumabhodhoro aiva nemishonga michena.
“Vapedza kudaro, nyoka idzi dzaiiswa kunhengo dzesikarudzi dzevakadzi dzichipinza misoro yadzo dzichiburitswa dzave neropa dzoiswa parukukwe. Imba yangu yaiva yakakomberedzwa nemumahwindo,” vanodaro VaMasenda.
Vanoti pane chimusoro chaisava nemutumbi chakazotaura zvinyoro-nyoro kuti vaida kuita basa ravo pamba pavo.
“Ipapa ndakanzwa mumwe achiti, “Unoti pamba pako pachii? Ndepedu tose, tinofanirwa kupagara tose’. Ndakazovati vaidei kuti ndivabhadhare vakati vaida huku, izvo chimusoro chaisava nemutumbi chakagutsurira. Ndakabata huku ndikaitambidza kukakomana kechidiki ako kakaiisa pasi.”
VaMasenda vakavedzera vachiti pavakanobata huku kuchikwere, vamwe vevanhu vavainge vachimboona vari panze pemba vakabva vatsakatika. Vanoti manenji aya akaenderera mberi kusvikira mukomana wavo webasa nemuzukuru wavo vakauya vakawana vachingonetsana nevaroyi ava, asi ndivo vaivaona bedzi.
Vanoti vakadzi vaitamba nenyoka vakazoguma vave kusunganidza mazambia avo vachiti vaida kuiswa nyoka kusikarudzi semhiko.
Murume uyu anoti akazotiza muimba yekutandarira maiva muzere varoyi ndokunozvipfigira muimba yekurara.
Vakasvikowana zvinhu izvi zviriko, zvimwe zviri muwadhiropu, uye piro yavanotsamira yakasanduka kuita chiso chemunhukadzi.
“Ndakabvunza kuti vaidei mumba mangu asi hapana akadaira.”
Vakaenderera mberi: “Ndakadzokera zvakare kumba kwaVaMabharani kunovazivisa vakauya neni vachiti hapana chavaiona. Panguva yose iyi, kwaiva netusikana tuviri – kamwe kainge kakagara pagaba remaruva nekamwe kari pakombiyuta – utwo twainetsa zvikuru nekundinongedzera.”
Chimusoro chaisava nemuviri, vanodaro VaMasenda, chakazochinja sofa rekugara chaita zvekudauka. Vanoti panguva iyi vamwe varoyi vaitamba nhabvu vachibhutsura nemakumbo misoro yevanhu vamwe vachigama.
VaMasenda vanoti ivo nevamwe vavaiva navo, vanosanganisira muzukuru wavo Tatenda Simon, vakazomwaya sauti mudzimba dzose nekunze senzira yekudzinga zvinhu izvi. Usiku hwekutanga vanoti vakatiza pamba pavo vachisiya terevhizheni yakabatira ndokuenda kukomboni vakanorara kumba kwaTatenda, uko vakateverwa nezvinhu izvi.
Vakaenderera mberi vachiona varoyi ava apo vaingonamata nemucherechedzo weRosary sezvo vachipinda chechi yeRoman Catholic.
“Ndainzwa vachitaura mumba mataiva nekunze vachiti mukomana wekwaMasenda anogara kupi? Vakasvika pahwindo ndokutanga kutamba zvinonyadzisira kusvikira kuma4 dzekunze kwoyedza. Ini ndainge ndakangosvinura,” vakadaro.
Panguva iyi, vanoti vakamuka vachidzokera kumba kwavo uko vakaona kuine motokari dzakawanda dzakazara chivanze vakafunga kuti mapurisa aiva auya kuzovabatsira.
“Tichifamba nevakomana vandaiva navo ndakakwaziswa nemamwe madzimai maviri vakati ndivo vaiva kumba kwangu,” vakadaro.
VaMasenda vakati chakavashamisa ndechekuti pavakasvika kumba kwavo vakasvikoshaya motokari dzavainge vaona vari kure.
Asi vakazoona kudanga kwavo kuine vanhu vakawanda vaiita sevaitarisa mombe apo paiva nemukadzi wechichena wavanoti aitandanisa vana vembongoro vatatu.
“Ndava pamba ndakazoona madzimai maviri vaidzura miti yemupalm vachiitsiga ndokuzoenda mumba ndikawana mava nechembere dzaiva dzizere mumasofa.
Vanoti pane imwe nguva vakaridzirwa tsamwa dzairira setyava kana kuti chamboko.
Dambudziko iri rakaenderera mberi apo vakazopwanya tebhuru nezvimwe zvinhu mumba pavaivhika mumwe muroyi aida kuvabaya nebanga. VaMasenda vanoti muroyi uyu akazotyora tsvimbo yavanofamba nayo nekupwanya magirazi ekunwira mvura.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
60 “Simuka,+ haiwa iwe mukadzi, vhenekera,+ nokuti chiedza chako chauya+ uye kubwinya kwaJehovha kwapenyera pauri.+
2 Nokuti, tarira! rima+ richafukidza nyika, uye zarima richafukidza mapoka emarudzi; asi Jehovha achapenyera pauri, uye kubwinya kwake kuchaonekwa pauri.+
3 Marudzi achaenda kuchiedza chako,+ uye madzimambo+ kukupenya kwokuvhenekera kwako.+
4 “Tarira kumativi ose uone! Ivo vose zvavo vaungana;+ vauya kwauri.+ Vanakomana vako vanoramba vachiuya vachibva kure, vanasikana vako vachatarisirwa vakatakurwa parutivi.+
5 Panguva iyoyo uchaona uye uchafara,+ mwoyo wako uchadedera wokura, nokuti kupfuma kwegungwa kuchananga kwauri; pfuma yemarudzi ichauya kwauri.+
6 Boka rengamera riri kuti nyandu nyandu richakufukidza, iyo mikono miduku yengamera dzaMidhiyani nevaEfa.+ Vose vaya vanobva kuShebha+—vachauya. Vachatakura ndarama nezvinonhuhwirira zvichena. Vachazivisa kurumbidzwa kwaJehovha.+
7 Mapoka ose ezvipfuwo evaKedhari+—achaungana kwauri. Makondohwe aNebhayoti+—achakushumira.+ Zvichakwira paatari yangu zvatenderwa,+ uye ndichaita kuti imba yangu yorunako ive yakanaka.+
8 “Ndivanaani ava vanouya vachibhururuka segore,+ senjiva dzinouya kumasuo echirugu chadzo?
9 Nokuti zvitsuwa zvicharamba zvichitarira kwandiri,+ uyewo ngarava dzeTashishi+ dziine tariro sepakutanga, kuti dziunze vanakomana vako kubva kure,+ vaine sirivha yavo nendarama yavo,+ vachienda kuzita+ raJehovha Mwari wako nokuMutsvene waIsraeri,+ nokuti achange aita kuti uve akanaka.+
10 Vokune imwe nyika vachavaka masvingo ako,+ madzimambo avo achakushumira;+ nokuti ndichange ndakurova ndakatsamwa,+ asi ndichakunzwira ngoni ndichikufarira.+
11 “Magedhi ako acharamba akavhurika nguva dzose;+ haazovharwi masikati kana usiku, kuti vauye nepfuma yemarudzi kwauri,+ uye madzimambo awo achange achitungamirira.+
12 Nokuti rudzi chero rupi zvarwo noumambo chero hupi zvahwo husingazokushandiri huchaparara; uye chokwadi marudzi achaparadzwa.+
13 “Kunaka kweRebhanoni kuchauya kwauri, muti womujunipa, nomupfuri nomusaipresi panguva imwe chete,+ kuti ndiite kuti nzvimbo yenzvimbo yangu tsvene inake;+ uye ndichakudza nzvimbo yetsoka dzangu.+
14 “Vanakomana vevaya vari kukutambudza vachauya kwauri, vachikotama;+ vaya vose vasingakuremekedzi vachakotama patsoka dzako,+ uye vachakutumidza kuti guta raJehovha, Ziyoni+ roMutsvene waIsraeri.
15 “Panzvimbo pokuti uve akasiyiwa zvachose neanovengwa, usisina munhu anopfuura nomauri,+ ndichaita kuti uve chinhu chokudada nacho nokusingagumi, chinopembererwa nomufaro kwezvizvarwa nezvizvarwa.+
16 Uchayamwa mukaka wemarudzi,+ uchayamwa zamu remadzimambo;+ uye chokwadi uchaziva kuti ini Jehovha,+ ndini Muponesi wako,+ uye Ane Simba+ waJakobho ndiye Mudzikinuri wako.+
17 Panzvimbo pemhangura ndichaunza ndarama,+ panzvimbo pesimbi ndichaunza sirivha, panzvimbo pematanda, mhangura, panzvimbo pematombo, simbi; uye ndichagadza rugare kuti ruve vatariri+ vako uye kururama kuti kuve vanokupa basa.+
18 “Chisimba hachichazonzwikizve munyika yako, kupamba kana kuparadza mukati memiganhu yako.+ Uchatumidza masvingo ako kuti Ruponeso,+ nemagedhi ako kuti Kurumbidza.
19 Zuva harizovizve chiedza chako masikati, mwedzi hauzokupizve chiedza nokuda kwokupenya. Asi Jehovha achava chiedza chinogara nokusingagumi kwauri,+ uye Mwari wako achava runako rwako.+
20 Zuva rako harizovirizve, uyewo mwedzi wako hauzoperi; nokuti Jehovha achava chiedza chinogara nokusingagumi kwauri,+ uye mazuva okuchema kwako achange apera.+
21 Vanhu vako, vose zvavo vachava vakarurama;+ vachaita kuti nyika yacho ive yavo nokusingagumi,+ nhungirwa yandakadyara,+ basa remaoko angu,+ kuti ndipiwe runako.+
22 Muduku achava chiuru uye akadukupa achava rudzi rune simba.+ Ini Jehovha, ndichazvikurumidzisa panguva yazvo.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Isaya 60
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Zvikapesana Remake Cheats Hack – Download Anokosha & Gold jenareta
rwisana Remake yasvika chinzvimbo rokutanga vose iTunes uye Google Play, pamusoro munyika dzakawanda. mutambo uyu unogona kuva chinotevera Zvinosiyana pamusoro dzavo nokuti rinobva chete creators. Zvikapesana Remake akavimbisa kuti chimwe chezvinhu zvikuru kutorwa uye vairidza gore rino. Asi pamwe kukurumbira munobuda cheaters uye akangwara vanhu vanoda kusvika nyore kumusoro uye vawane prises. Morehacks chikwata rinoratidza zvino Software idzva ane simba kuti wose zvakanakisisa. Isu kutaura pamusoro Zvikapesana Remake Cheats Hack Danho.
If you download and use this Zvikapesana Remake Cheats Hack Danho unogona chokukuvadza ari inowedzera uye vari-Anwendung rokutengesa. Sei? Nekuti haumbofi mari iri mutambo uyu. With the clicks mashomanana unogona kuva kupfuura iwe nokusingaperi akarota unogona kutenga. Unlimited rakawandisa anokosha uye goridhe ichava yenyu! Just kukopa ichi Rwisana Remake Hack, chishandisei uye uchava nechokwadi pachako. Below unongova uchapupu mumwe
Vose Android & iOS mano kutsigira Hack chokushandisa. Zvawaitaura yakaderera chaizvo, saka imi musingadi kuona kuti imi pa mudziyo wako. Also you can use Zvikapesana Remake Cheats Hack Danho pamakombiyuta vanomhanya Windows kana Mac Os. Below une mirayiridzo shanduro iyi.
- Download and install the Rwisana Remake Hack
- Dzima kweguyo batanidza kuti PC Via USB
- Kumhanya Hack mudziyo uye wasarudza Os ari mudziyo (Android / iOS)
- Tinya bhatani ”batanidza” uye kumirira kusvikira kwacho kwapera
- Kupinda uwandu anokosha uye ndarama uchida kuva (ari Max kungabatsirei 9999999)
- Activate kuchengeteka nehurongwa (Marshal uye Anti Ban)
- Tinya bhatani ”kutanga” uye kuzorora apo software kuita basa rake
- Dzokai On mudziyo wako uye kutanga mutambo
Kana kuremekedza matanho ose aya uchaona kuti zvose iwe waida aripo kwamuri! Nakidzwa!


text:
Ame kuna kumuhundira muhorowore ekuliko mokuhorowora mbunga politika zoSWAPO,kapisi muhorowore ava vanyenga ndi vana kuzonagwisa ekuliko.Horoworeni SWAPO yipo tuze komeho ntani tudjobwane mpora zetu mosirongo. Horowora mpora nekeverero lyosirongo soge nasinye nsene kapisi Kavango.Odo kadi kere nonkango dapresidente Hifikepunye Pohamba apa kauyungisire vantu wokusika konyara 1500, poNkurenkuru moKavango mosondaha ezi kazipwire.Yigongi yaSWAPO eyi yakulikwama ngesi kuna karerepo morwa mahoroworo gevango eli vatungire vantu vana tura ntaantani doropa.Mahoroworo kuna kugandindira gakakareko mwaNsinano momazuva 23, mvhura zeezi. Apa kagusirenye sikombeso akombe eyi vana kukavauka wonombungapolitika peke kamarada Pohamba katente asi vantu vahepa kuhorowora SWAPO yipo ekuliko lize komeho.Vantu ava kapi ava zuvhu nsene oretera muntu muhaka nomuhoka kuvhura akuhorowore.Vayirugene eyi momahoroworo age twakere nago mo1989,nye muntu kapisi ureru kumuranda nonondja.Vahorowoli vana yidiva asi SWAPO tareta ekuliko,tara tupu eyi twaruganako kutunda tupu monomvhura edi 16, tuna kara kepangero ano mbunga yiyo kazi mupandwire,age kadwere mudwaro goruvara rombunga politika zendi SWAPO.Mukurona gepangero yipo kalikidire vakarelipo woSWAPO ndi asi vakansela navakakara modoropa ozo kovantu ava kavakere pepongo eli,nokutanta asi ava yiwo tuna turamo nava kakarerapo doropa ezi mokukakeverera asi makuliko gagendepo nawa. Apa ngomu kasika mevango lyokuhorowera etokoro likare lyanyamoge. Mbunga zaSWAPO zina mutulire vantu ava navakafira sinka doropa ezi wononkondo awo hena kwava fumadeka monkarapamwe.Vantu ava tuna mupe kuna kara vakamarada ava. Ausiku Hausiku, Thomas Ngoma, Hendrina Naingwendje,Mirijam Sikwaya, Beata Kaliketu, Katrina Hamukwaya naErastus Kandjimi awo hena wontundiliro zaNkurenkuru.Mukurona gepangero yiyo simpe kaziremo atantereko vantu eyi lyaruganako epangero monomvhura edi 17 dina pitipo.Omu yina kumoneka Nkurenkuru tazi kakara doropa ezi nazi kagwana uwa mepangero eli tuna kara kutara tupu makuliko aga gana tamekemo ngesi.Ekuliko kwatamekere paapa vakonakoni vamene kuyikona kona asi doropa ngapi nazikara ntani kupi nava tura mema ndi rutjeno nomema gena gokunyata momvhura 2002.Evango lina lyokuretesapo mema gokukanguka nare validikapo mo2003, ano mukoso gwalyo kwakere nomiliyuna N$1.6. Epangero lyetu yipo lyayimwene asi mulyo kuruganesa yimaliwa oyo morwa eparu lyovantu vetu ava vatunga momukunda gwaNkurenkuru novamusinda.Mo2004, yipo vatamekere kugavera mavango kovantu vatungepo nonomulihu dina dokupita mema. Nomulihu delike dokupitisa mema kwatupura yimaliwa yina siki konomiliyuna N$3. Koruha roukanguki moKavango epangero kwawapukurura sipangero sanare saBaramasoni ntani Bagani noyipangero yoyinene ngwendi saNyangana, Nankudu,Rundu ntani nesi saAndara. Ano unandima wonomfi nawo kuna kara hena momukunda ogu noporojeka kuvhura kudigwana pomavango ngwendi Karovo, Shipapo, Mbambangandu ntani zimwe momukunda horowero gwa Mpungu. Noprojeka nadinye odo kuna kumoneka asi kuna kuza komeho.Mberewa zonene zokukonakona nomfi kuna kuzitunga momukunda Kamutjonga omu ngava konakona asi mema aga kugaruganese ngapi.One mwandindira siruwo sosire mokumona asi epangero litunge nzira ezi zokutunda koRundu ziwize koNkurenkuru kutunda mo1992.Mukurona gepangero kapandwire vatungimo moNkurenkuru eyi gwavadama vandindira siruwo sosire kutunda tupu mo1992 dogoror ngesi nzira ezi simpe zogarawe. Nye age kava pere mukumo asi nzira ezi tava zitameke kuzirugana mvhura zeezi.Siruwo oso mwandindira yiso siruwo twakambadara kutura marongikido.Nye kapi nina kara nawa- nawa asi ezuvake navayatameka nomuvamona tupu mwaza mazuva vantu tavalipyakidire kutura yiruganeso yonzira monzira ezi Rundu -Nkurenkuru.Nzira ezi kapi ngazi haga poNkurenkuru nye ngazi za koMpungu,Okongo,Eenhana momukunda horowero gwaOhangwena.Age yimo ana kupa mukumo ngoso vantu ava kava kerepo nokumupa make.Egano limwe lina karapo kutunga zangata zize moCuando Cubango zitunde moKavango yipo zigwanekedese vantu ava vatunga moyirongo eyi yivali.
#WEATHER
Windhoek,NA
clear sky
31.3 ° C
32 °
31 °
7%
2.1kmh
0%
Thu
27 °
Fri
30 °
Sat
29 °
Sun
32 °
Mon
29 °


text:
Kuvandudza bhizinesi rako paIndaneti inenge hafu yehondo. Mushure meizvozvo, iwe unoda kuita kuti nzvimbo yako ionekwe nekutsvaga bots uye zvekuti iwe unogona sei vatengi. Nenzira yakanaka, kutsvaga injini yekushanda kunoshanda nekuda kwechinangwa ichi. Especially backlinks inogona kukubatsira kuti uwedzere mararamiro ako uye uite kuti ugare uchitenderera kune mapeji ewebsite. Kuti uwane mhinduro dzeGoogle, pane zvimwe zvinhu unoda zvakawanda zve-backlinks yakakwirira kubva kumaP PR akawanda seGoogle +, Facebook, Twitter, nevamwe. Zviratidzo kubva pawebsite yepamusoro-yepamutemo inoratidza Google kuti yakakurumbira sei nzvimbo yako. Twitter yakakurumbira, inozivikanwa, uye yakakwirira PageRank social platform iyo inogona kupa nzvimbo yako nehuwandu hwehutano hwejusi. Pano iwe unogona kuunza zvakawanda zvepamusoro-soro kumashure pasina kubhadhara chero magetsi. Zvese zvaunoda ndezvokunyora tweet inofadza, shandisa backlinks kune rako rekuda mairi, uye kana zvichikwanisika zvinyorwa zvakakosha zvehahtags.
Muchikamu chino, tichakurukura zvakajeka kuti ungawana sei backlinks panzvimbo yako kubva pa Twitter. Tariro, ruzivo urwu ruchakubatsira kuti uvandudze webhusaiti yako yepamusoro uye ukwezva vamwe vangave vatengi.
Ungashandisa sei purogiramu yako ye Twitter nokuda kwekubatana?
Twitter is popular social social platform inobvumira kugadzira backlinks kuburikidza nayo. Inopa nzvimbo mbiri muhuwandu hwepfumi yako kuti uwedzere maranho ewebhu. Yokutanga ndiyo inonyanya kufarira nzvimbo yacho pachayo, uye yechipiri iri mukati memabhii 160 muBoo chikamu. Uyezve, iwe unogona kuwana hukama kune zvikwangwani zvinokwevera deta kubva kumaprofayiti e Twitter. MaWebvu anotora mashoko kubva Twitter anosanganisira Twellow, Klout, TwitterCounter, Twitaholic, uye Favstar.
Kana iwe usine kambani pamabhuku aya ewebhu, shandisa purogiramu yako ye Twitter kana kuigadzirisa kuti uise marangire ewebsite yako mauri webusaiti webasa uye bio. Uyezve, bvunza vatengi vako kuti vaite zvakafanana.
Pane zvinhu zvakasiyana siyana zvaunoda kuchengetedza mupfungwa dzekuvaka zvikwata pa Twitter. Chokutanga pane zvose, huwandu hukuru hwehusano hwaunogona kuwana pane huwandu hwemagariro evanhu hahufumi. Zvinoreva kuti havapfuuri mutengesi kunzvimbo yako. Zvisinei, hapana nhamba dzinotevera kubva kuWP yakakwirira ine hunokosha pawebsite yako uye kuratidza mairi engororo iyo nzvimbo yako inofanirwa kuve yakakwirira pane peji yehutsva. Chimwe chinhu chaunofanira kuziva pamusoro pekuvaka chikwata pa Twitter ndechekuti zvose zvinosangana pano zvinotarisa se-URL yakashandurwa kana zvichipesana nekubatana nemashoko ekunyora anchor. Ndicho chikonzero iwe unofanirwa kuve nechokwadi chokuti URL yako inooneka, yakajeka uye yakagadziridzwa.
Tsanangudzo yekusika mazano pamusoro pe Twitter ane matanho anotevera:
- Pinda kuA Twitter account uye tweet yako link
Unogona kushandisa vamwe vanofarira uye vanobatanidza magwaro, kwete kungobatana chete. Kungoti tweet yako ichinyorwa, ruzivo urwu ruchawanikwa kune vateveri vako.
- Wedzera hashtag isati yasarudzwa keywords
Zvakakosha kushandisa hashtag mushure mezwi rimwe nerimwe rinokosha uye rakakwirira. inotungamirirwa neSERP sevashandisi kutsvaga Twitter kutevedzera hashtags. Nenzira, iwe unogona zvakare hashtag yako links.
- Itai kuti vateveri vako vadzokere tweets dzenyu
Tsamba dzenyu dzinofanirwa kunge dzichibata, dzakashata uye dzichinyengedza kuti vashandisi vadzokerezve ivo pachavo. Kana iwe uchinzwa ushayiwa tarenda mumagwaro ekunyora, tangokumbira vateveri vako kuti vadzoke zvakare kubatanidza mukutanga tweet.
TweetMeme inzvimbo inotsvaga uye inopindura zvinyorwa zvinonakidza zvikuru. Saka chinangwa chenyu chikuru ndechekuonekwa pamapeji epaiti yepaiti, nekugadzira chiyeuchidzo tweet.


text:
Kuedzwa kwemashandiro emichina yekunyoresa vavhoti yechizvinozvino, kana kuti biometric voter registration (bvr) kits, kwaitwa kekutanga pachikoro cheMabvuku High chiri mumusha weMabvuku muHarare, apo panyoreswa vana vechikoro vane makore ari pasi pegumi nemanomwe sevavhoti.
Makambani maviri ari kukwikwidza kutengesa michina yawo anoti Laxton Group yekuChina neDermalog Identification Systems yekuGermany.
Makambani aya aratidza mashandiro emichina yawo kuvanhu vabva kumapato ezvematongerwo enyika, masangano akazvimirira pamwe neZimbabwe Electoral Commission, (Zec), paine tarisiro yekuti kambani imwechete ndiyo ichatengesera Zec michina iyi.
Zec inoti zviri kutarisiswa zvinosanganisira nguva inotorwa mukubatanidza michina iyi, kukwanisa kwemichina iyi kuona vanhu vanenge vachida kunyoresa kepiri, maburitsiro ayinoita mifananidzo, mabudiro anoita runyoro rwemunwe, pamwe nenguva inotorwa nemabhatiri asati apera kushanda.
Vari kuongorora mashandiro emichina iyi vanozonyora maonero avo pamwe nekukomekedza kambani yavanofunga kuti ndiyo ine michina inogona kushanda munyika.
NeSvondo makambani maviri aya akadzidzisa vashandi veZec gumi mashandisirwo emichina yawo, kuitira kuti vagokwanisa kuishandisa muhurongwa uhwu nehumwe huchaitwa neChipiri pachikoro cheMurape High chiri kumaruwa ekwaSeke.
Mukuru wesangano rinoongorora sarudzo reElection Resource Centre, VaTawanda Chimhini, avo vaona kuedzwa kwemichina iyi paMabvuku High, vanoti kunyange hazvo vasiri kubvumidzwa kutaura pamusoro pemichina iyi pari zvino, vanofunga kuti Zec yakwanisa kuita zvose zvanga zvakatarisirwa.
Vanoti vaongorori vabvumidzwa kuti vange vachiona kuti zvinofamba sei.
Panyayawo yekuti ivo sesangano vagutsikana here nemichina iyi, VaChimhini vanoti havasati vanyatsoona mashandiro awo ose sezvo ranga riri zuva rekutanga.
"Tichiri pachinhambo chekuti makambani maviri aya aratidze kuti michina yawo yakamira sei. Saka hatisati tasvika pachinhambo chekuti tingati tiri kunyatsonzwisisa kuti michina yacho yakamisa sei," vadaro VaChimhini.


text:
Hapana anoda zita droppers. Munoziva ani ndiri kutaura pamusoro. vanhu vaya vanoda kuziva kuti vazive vanhu kuti ungangodaro uchida kuziva. Pandinofunga "namedropper,"Pane imwe Guy kuti pakarepo anouya mupfungwa. Handina chete akamuchingamidza tsama nguva, asi nguva dzose vatataura, hafu yedu kukurukura unobviswa chete nezita madonhwe nemaune.
Anoziva vanoverengeka "guru nguva" vanhu vakanaka, uye ane musoro anokwanisa vanoverevedza mazita avo munzvimbo chero kukurukura. Heuno muenzaniso. ndinoti, "Aaa murume, inguvai?"Mhinduro yake: "Oh, zviri pamusoro masikati. kunondiyeuchidza iyoyo Ndairidza putt putt pamwe Michael Jackson masikati kuParis. "Shoko?
chokwadi, zviri kwete zita droppers kuti irk isu zvazvo. Zvinoita vanhu pemapani vakawanda. Isu kuneta kunzwa akura varume Vanovhaira pamusoro kwavo chikoro nhabvu mazuva (inguva aenderere mberi, changamire). We kuneta shamwari dzedu ropafadzo kuti vawane nzira yakati tweet pamusoro kunzvimbo dzose zvekumwe vanoshanyira. Uye hatina mwoyo murefu zvikuru vanhu zvakadzama kwatiri ose chinhu chinodhura zvavanenge vatenga (kutoti vari rap, ehe saizvozvo). Kana zviri pakavanda kuzvikudza pamusoro ani munoziva, kana unashamedly Zvairatidza zvose pezvaunoita, kuzvikudza handiye inotonhora.
Regai kuzvikudza
Zvichitaurwa zviri nyore, kuti vhaira ndiko kuti "kutaura uchitaura." Uye tose kunge mhosva izvozvo pane imwe nguva. Zvinogara chinokurwadzai ziso rwakapetwa apo vamwe kuzviita - saka nei vachiri tinotora chikamu mairi isu?
Kuzvitutumadza chinoitika kana uine chimwe chinhu (kana kuita chimwe chinhu) saka zvinoshamisa kuti unofunga wose anofanira kuziva nezvazvo. Uye kwete chete kuita vanofanira kuziva nezvazvo, vanofanira kuziva kuti zvikuru muri nokuva (kana kuita) naro. Kana tiri tizviongorore, isu zita donhwe uye anozvininipisa vhaira kushamwari dzedu nokuti tinofunga kuti kunotiita kutarisa zvakanaka. Uye ndizvo chaizvo nei zvakaipa.
Dambudziko harisi kuti zvauri kuzvikudza pamusoro hakusi kukuru. Zvingava. Zvinozonetsa kuti mugumo chinangwa hachisi zvikuru. Chinhu chaunoita nokuda kukudzwa chivi.
Rugwaro anotaura runako zvakasimba pamusoro vanotaura vachizvirumbidza mhando ichi. Mumwe muenzaniso uri 1 Corinthians 4:7, umo Pauro anobvunza, "Chii une chausina kugamuchira? Uye kana wanga kuzvigamuchira, nei uchizvirumbidza sokunge kuti haana?"Ari rinonyanya achiti, "Zvose zvaunazvo wakapiwa kwamuri. Saka nei imi pemapani kana mose kwaiva kugamuchira chipo?"
Mumwe okuzvikudza shoko isu kutaura ndiro bara kunangidzirwa zvakananga pane Musiki wedu. Zvose zvakanaka zvinobva kwaari, izvo zvinoreva hapana wedu anogona kutora chikwereti nokuti. All kubwinya Yose ndorwevaya Mwari, asi tiri kuramba ndichiedza kuita kuti vamwe pachedu. In rokudzidza nyika, kutora chikwereti nemumwe basa anonzi plagiarism. Munyika chaiyo, zviri kunzi kuzvitutumadza.
Tanga kuzvikudza
Zvakanaka zvatopera ipapo, rudyi? Never, nokusingaperi kUZVIKUDZA!
Handifungi kuti zvikuru kuti nyore. Kwete chete ita Ndinofunga unofanira angazvikudza dzimwe nguva, Ndinofunga kuti chii rawakasikwa kuita. Regai nditsanangure.
yeuka, Mudzi kuzvitutumadza ari kufunga chinhu zvaunazvo zvokuti zvinoshamisa kuti munhu wose anofanira kuziva nezvazvo. Vaya wabatwa vakadzikinurwa naJesu vane chimwe chinhu chokuzvikudza nacho - Mwari pachake. Kana tinoziva Mwari, isu icharidzwa tinofanira saka kure naye kuti tinonzwa tichida kuparidzira kunaka kwake vamwe (1 Pet. 2:9). Iye kukuru kuti tirambe tiri. Jeremiah 9:23-24 anogumisa zvakanaka.
Zvanzi naJehovha:
"Ngaarege akachenjera kuzvikudza uchenjeri hwake
kana murume akasimba kuzvikudza kwesimba rake
kana mupfumi kuzvikudza kwepfuma yake,
asi ngaagare anozvirumbidza pamusoro ichi:
kuti anonzwisisa uye anoziva ini,
kuti ndini Jehovha, Anotenda mutsa,
kururamisira nokururama panyika,
nekuti izvi ndinofarira,"
ndizvo zvinotaura Jehovha.
Kana uchiziva Mwari, Ndinoda kuti uzvikudze. Asi kana muchidaro, usarega kuva dzako njere, kana dzako simba, kana dzako fuma. pachinzvimbo, kudada Yake. Ngaazvirumbidze muna chokuti unoziva Mumwe nouchenjeri hwakakwana, simba-simba rose, uye haana kugumira nefuma yenyasha. Pane kushandisa mashoko enyu kuwana yako mbiri, kuzvishandisa kushamisira Wake.
The Universe rakafanana kuratidzwa nyaya Mwari akudzwe. The Earth akasikwa kuratidza simba rake. Miti dzakaumbwa kuti vanoshandisa runako rwake. Animals vakanga akarigadzirira kuratidza ukuru hwake. Uye newe? Iwe vakavakwa kuzvikudza paari. Saka kana iwe Ichidonhera zita, ngazviitwe Wake.


text:
Gurukota rezvematunhu, Va Savior Kasukuwere, vaudzwa nematare kuti havabvumidzwe nemitemo yenyika kugovera nzvimbo dzekuvakira dzimba kuvatsigiri vavo veZanu PF izvo vanga vari kuita.
Dare rotarisirwa kupa mutongo waro nemusi wa 12 Zvita kunengo dzeMDC dzinoti Yvonne Musarurwa, Last Maengahama na Tumgamirai Madzokere
Chirongwa chinosimudzira zvigadzirwa zvemakambani evanhukadzi chinoparurwa munyika…
Muchirongwa chedu che LiveTalk nhasi tiri kutarisa zviri kuitwa nevari kunze kwenyika mugadziriro yezororo rekisimusi negore idzva kuhama dzavo dziri kumusha.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave.
Musakanganwa kutifarira paFacebook peji redu reVOA SHONA nekudzvinya pakanzi LIKE.


text:
Utano una puko, vatungimo wokusika ko 50 komuzogo utokero wodoropa zaKhorixas kavalyaterere morwa yigazarerwa youmbondo modoropa ntani omu tupu vana kugendesa ndango zodoropa.
Valyaterwa kavapongere pevango vana kutumbura asi Eddie Bowe Primary School, pevango lyokudanena mbara ano kutunda nye opo, vakalyaterere vapite morukanda lyadonkerhoek, omu kavakalipakerere navamwe wovasesu, vakara morukanda komeho vakatwikire momarukanda gamwe vaze nye pevango eli lyakara asi lyongesefa modoropa.
Valyateli kavasikeme pevango ndi asi komeho zaOK Value Supermarket, opo nye Cecil !Ganeb, gumwe gomonkarapamwe ogu kakere asi muwapayiki elyatero eli, kazigilire asi DOWN kumwe na OK. Ndiro unene,. Ose tuna hara yitira yimwe, 1 Ganeb, ana kuzigira ngoso, ano varugani novarandi awo kuna kutara ano vamwe kuna kuzigira asi vana roroka mukaro gwangesi.
Age kavamulipakerere nye vantu vana kundindira mahauto vaze koyirugana nokonodoropa dimwe ngwendi Outjo, Otjiwarongo ntani KoVenduka. Kutunda nye opo valyateli ava yiyo nye kavayukire komberewa zovakansela wondango zaKhorixas omu kava kageve runyegenyo rwawo.
!Ganeb, katanterere varugani wondango zodoropa ava kavapwege vayavatare kumwe nomukuronagona godoropa Emgard #Nauses ntani Elizabeth Geises ava kavayatambwire mbapira zorunyegenyo, asi vakansela kuna kara tupu sikorogo soumbondo.
Mbapira zorunyegenyo, ezi kavageve komukuronagona gondango doropa #Nauses morwa !Ganeb kapi kahere kuzigava kwaGerson //Goagoses, mukurona godoropa zaKhorixas morwa yige yinatamba youmbondo, negendeso dona omu vana kara asi worukanda or okapi vana muhara.
Ose kuna kara noudigu wounene, ose ngovatungimo moKhorixas, twahara kureta maudigu getu aga gana kara asi nare twagusa kugareta moyigongi atukara nondango zodoropa, nye kapi twayizogera momunene. Yimo ngoso !Ganeb ana kuresa mombapira zawo zorunyegenyo. Vatungimo vana hara kudiva asi yinke yahoroka kembo ei vawapayika nye ndango zodorpa yiyo valirandesa kagumwe mugendesi mberewakurona modoropa. Mombapira zorunyegenyo, egawo yirugana kevango eli lyevango lyoyihando kwakanduka ntani muruganikurona gumwe gondango zodoropa Edina lyendi kwamonekeremo.
Komeho vafute, vakansela vavapukwilire asi vahepa kuturamo makonakono morwa kuna karamu yizuvhayika nomukoso gwakandukire morwa ewapukururo. Anon ye vakansela vakara asi sinzi sawo wombunga zaSWAPO, tavatwikire kufuta vahana kuturamo makonakono moyo yizuvhayikira. !Ganeb, katente asi //Goagoseb kwalimbwilire posigongi sovagendesi asi vakansela vape kapi tavaturamo makonakono koyininke yangoso.
Yizuvhayikira asi yimaliva yokusika konomiliyuna N$3. Eyi vatulire asi vatunge evango lyokudimisa mundiro, ngesi apa tuna kuuyunga kapi tavavhuru kuyivarera, ntani egazarera asi kwaruganesa epuko yimaliva yoRoad Authority Funds, kovakansela vanare ntani nava vantaantani, ntani kupira nye kudiva asi yimaliva yingapi vanaruganesa eyi kuna kureta nye mapuro.
!Ganeb katente asi vanahepa vatungimo kudiva asi yimaliva yingapi vatulireko ntani asi yimaliva ngapi avayiruganesa. Mbapira lyatero kuna hara vadive asi yinke zaweka ndango zodoropa,ntani yingapi varuganesere kepongo vakere nalyo lyovapunguli, elikwamo lyokugava evhu konongereka, ntani omu vapira kukara nelikwamo lyokupira kuziramo vagavera mambo gelikwamo lyatulisirepo epangero ngavatumbura asi Mass Housing, kupitira moNHE. Awo simpe kuna kara asi vahepa kudiva asi yimaliva yokusika koN$7 yonomiliyuna yokuwapayika nzira, vana hara vadive asi ngapi yangenda mokutura matjingiso.


text:
Midzimu Haina Kurarama Ndokufira Pasi Pano
Midzimu iriko! Munzvimbo yemidzimu isingaoneki, mune yose iri miviri midzimu yakanaka neyakashata. Iyo vanhu vakararama ndokufira pasi pano here?
Aiwa, haisi. Apo munhu anofa, iye haapfuuriri kurarama munyika yemidzimu, sokufunga kunoita vanhu vazhinji. Tinoziva sei ikoku? Nokuti Bhaibheri rinodaro. Bhaibheri ibhuku rezvokwadi inobva kuna Mwari wechokwadi bedzi, ane zita rinonzi Jehovha. Jehovha akasika vanhu; iye anosanoziva chinoitika kwavari apo ivo vanofa.—Pisarema 83:18; 2 Timotio 3:16.
Bhaibheri rinotaura kuti Mwari akaumba Adhama, munhu wokutanga, “neguruva revhu.” (Genesi 2:7) Mwari akamuisa muParadhiso, bindu reEdheni. Kudai Adhama akanga ateerera mutemo waJehovha, angadai asina kufa; aizodai achiri kurarama pasi pano nhasi. Asi apo Adhama akaputsa mutemo waMwari noune, Mwari akati kwaari: “Iwe [ucha]dzokera kuvhu, nokuti iwe wakatorwa kwariri. Nokuti iwe uri guruva uye uchadzokera kuguruva.”—Genesi 3:19.
Ikoku kunorevei? Eya, Adhama akanga ari kupi Jehovha asati amusika neguruva? Hapana kwaaiva. Iye akanga asati ari mudzimu usati waberekwa mudenga. Akanga asiko. Naizvozvo apo Jehovha akataura kuti Adhama aizo“dzokera kuvhu,” akareva kuti Adhama aizofa. Iye haana kuyambukira kunzvimbo yemidzimu. Parufu, Adhama akavazve asina upenyu, asipo. Rufu ndiko kusavapo kwoupenyu.
Asika zvakadiniko navamwe vakafa? Havasikowo here? Bhaibheri rinopindura, kuti:
“Zvose [zvose zviri zviviri vanhu nemhuka] zviri kuenda kunzvimbo imwe. Zvose zvakavapo zvichibva muguruva, uye izvo zvose zviri kudzokera kuguruva.”—Muparidzi 3:20.
“Vakafa . . . havatongozivi chinhu.”—Muparidzi 9:5.
“Rudo rwavo nokuvenga kwavo uye godo ravo zvatoparara.”—Muparidzi 9:6.
“Hamuna basa kana kuti kurangarira kana kuti zivo kana kuti uchenjeri muSheori [guva], nzvimbo yauri kuenda kwairi.”—Muparidzi 9:10.
“[Munhu] anodzokera kuivhu rake; muzuva irero mifungo yake inoparara.”—Pisarema 146: 4.
Unowana aya magwaro akaoma kugamuchira here? Kana zvakadaro, funga pamusoro peizvi: Mumhuri zhinji, murume anotambira mari yokuriritira mhuri yake. Apo murume anofa, mhuri yake inowanzotambura chinetso. Padzimwe nguva mudzimai wake navana havana kunyange mari yakakwana yokutenga zvokudya. Zvimwe vavengi vomurume wacho vachavabata zvisina kufanira. Zvino zvibvunze umene, kuti: ‘Kudai murume iyeyo ari mupenyu munzvimbo yemidzimu, neiko iye asingapfuuriri kugovera mhuri yake? Neiko asingadziviriri mhuri yake pavanhu vakashata?’ Imhaka yokuti magwaro akarurama. Murume iyeyo haana upenyu, haakwanisi kuita chinhu chipi nechipi.—Pisarema 115:17.
Ikoku kunoreva kuti vakafa havachazotongovizve vapenyu here? Aiwa, hakusati kuchidaro. Tichataura hedu pamusoro porumuko gare gare. Asi kunoreva kuti vanhu vakafa havazivi zvauri kuita. Havagoni kukuona, kukunzwa, kana kuti kutaura newe. Haudikanirwi kuvatya. Havagoni kukubetsera, uye havagoni kukukuvadza.—Muparidzi 9:4; Isaya 26:14.


text:
Mapurisa eZimbabwe Republic Police anoti akazvipira kushandira nyika sezvinodiwa nebumbiro remutemo uye ane hurombo kana akatadza kuita izvi panguva yapfuura.
Mutauriri wemapurisa Senior Assistant Commissioner, Charity Charamba, vaudza Studio 7 kuti mapurisa eZimbabwe RepublicPolice akazvipira kuita zvido zvevanhu nenyika.
Amai Charamba vanotiwo kunyange hazvo pane zvakaitika mapuris eZRP anotsidza kuti achaita basa rawo sezvinodiwa nebumbiro remutemo wenyika.
"Nyaya dzehuwori hadzidiwe zvachose uye veruzhinji vanofanira kushanda nemapurisa kudzivirira huwori munyika," vadaro Amai Charamba.
Pari zvino mapurisa anoonekwa seane huwori hunotyisa zvekuti veruzhinji havana chivimbo nawo.
"Tinozviziva kuti nyaya yakatsamwisa veruzhinji inyaya yemapurisa yekumira mumigwagwa kana kuti maRoadblocs. Kutanga izvo veruzhinji vachaona shanduko huru mumigwagwa," Amai Charamba vaudza Studio7.
Vanoongorora zvematongerwo enyika vakazvimirira, VaTakura Zhangazha, vaudza Studio7 kuti zvakakosha kuti mapurisa aite chitsidzo chekuita basa rawo nemazvo.
Nezuro vakasanobata chinzvimbo chemukuru wemapurisa, VaGodwin Matanga, vakaita musangano nevakuru vemapurisa kubva kumatunhu ese enyika vakavaudza kuti vashandure maitiro uye kuti vaite zvido zvevanhu nenyika.
Vaimbove mukuru wemapurisa munyika, VaAugustine Chihuri, vakaenda pazororo vachimirira kusiya basa.